Mɛni Ji Biblia Lɛ?\nMɛɛ Shihilɛ Nyɔŋmɔ Sumɔɔ Ni Wɔná?\nYITSO 1 Namɔ Ji Nyɔŋmɔ?\nYITSO 2 Biblia Lɛ—Wolo Ni Jɛ Nyɔŋmɔ Ŋɔɔ\nYITSO 3 Mɛni Hewɔ Nyɔŋmɔ Bɔ Adesai?\nYITSO 4 Namɔ Ji Yesu Kristo?\nYITSO 5 Kpɔmɔnɔ Lɛ—Nyɔŋmɔ Nikeenii Ni Fe Fɛɛ\nYITSO 6 Kɛ́ Wɔgboi Lɛ, Mɛɛ Shihilɛ Mli Wɔyajeɔ?\nYITSO 7 Nyɔŋmɔ Baatee Gbohii Ashi!\nYITSO 8 Mɛni Ji Nyɔŋmɔ Maŋtsɛyeli Lɛ?\nYITSO 9 Ani Je Lɛ Naagbee Lɛ Ebɛŋkɛ?\nYITSO 10 Ŋwɛibɔfoi Ahe Anɔkwa Saji\nYITSO 11 Mɛni Hewɔ Mɛi Naa Amanehulu Nɛkɛ?\nYITSO 12 Te Obaafee Tɛŋŋ Otsɔ Nyɔŋmɔ Naanyo?\nYITSO 13 Mɛni Tsɔɔ Akɛ Wala Jara Wa Kɛhã Bo?\nYITSO 14 Mɛni Baahã Oweku Lɛ Aná Miishɛɛ?\nYITSO 15 Te Nyɔŋmɔ Sumɔɔ Akɛ Ajá Lɛ Ahã Tɛŋŋ?\nYITSO 16 Ani Obaajá Nyɔŋmɔ Yɛ Gbɛ Ni Esumɔɔ Ni Ajá Lɛ Lɛ Nɔ?\nYITSO 17 Sɔlemɔ Ji Nikeenii Ni Jɛ Nyɔŋmɔ Ŋɔɔ\nYITSO 18 Ani Esa Akɛ Mijɔɔ Miwala Nɔ Mihã Nyɔŋmɔ Ni Abaptisi Mi?\nYITSO 19 Hii Yehowa Masɛi Daa\nWiemɔi Komɛi Amligbalamɔ\nKANEMƆ YƐ Abbey Abui Acholi Alur Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Ateso Attié Aymara Azerbaijani Azerbaijani (Cyrillic) Bassa (Cameroon) Bassa (Liberia) Batak (Karo) Batak (Simalungun) Batak (Toba) Belize Kriol Biak Bislama Blɔfo Bolivia Mumuii Awiemɔ Boulou Bété Cambodia Chavacano Chichewa Chin (Hakha) Chin (Tiddim) Chinese Cantonese (Simplified) Chinese Cantonese (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chopi Chuabo Cibemba Cinyanja Colombia Mumuii Awiemɔ Cuban Sign Language Damara Dangme Denmark Douala Drehu Dusun Dutch Efik Estonia Ewe Fante Fiji Fon French Futuna (East) Ga Gitonga Guadeloupean Creole Guarani Guarani (Bolivia) Guerze Guianese Creole Gun Guéré Haitian Creole Hausa Herero Hindi Hungary Hunsrik Iban Ibinda Igbo India Mumuii Awiemɔ Indonesia Ireland Italia Italia Mumuii Awiemɔ Javanese Jula Kabiye Kabuverdianu Kachin Kannada Karen (S'gaw) Khana Kikamba Kikaonde Kikongo Kikuyu Kimbundu Kinyarwanda Kipende Kirghiz Kiribati Kirundi Kisi Kisonge Kongo Korea Kpelle Krio Kurdish Kurmanji Kwangali Kwanyama Kyangonde Lamba Lhukonzo Lingala Lomwe Luganda Lugbara Lunda Luo Luvale Macua Malagasy Malay Malayalam Malta Mambwe-Lungu Marathi Mauritia Creole Mazahua Mbunda Meru Moore Myanmar Navajo Ndau Ndebele Ndebele (Zimbabwe) Ndonga Nengone Ngangela Nias Nigerian Pidgin Norway Nyaneka Nyungwe Nzema Okpe Oromo Otetela Pidgin (Cameroon) Pohnpei Portugal Portugal (Portugal) Portugal Mumuii Awiemɔ Punjabi (Shahmukhi) Quechua (Ayacucho) Quechua (Bolivia) Quechua (Cuzco) Quichua (Imbabura) Quichua (Santiago del Estero) Rapa Nui Rarotongan Romania Romany (Eastern Slovakia) Romany (Macedonia) Romany (Macedonia) Cyrillic Romany (Northern Greece) Romany (Serbia) Romany (Southern Greece) Runyankore Russia Rutoro Réunion Creole Samoa Sangir Sango Sena Sepedi Sesotho (South Africa) Setswana Seychelles Creole Sidama Silozi Sinhala Solomon Islands Pidgin Spania Spania Mumuii Awiemɔ Sranantongo Sunda Swahili Swati Sweden Tahiti Tajiki Talian Tamil Tandroy Tankarana Thailand Thailand Mumuii Awiemɔ Tigrinya Tiv Toba Tonga Tshiluba Tshwa Tsonga Turkey Twi Ukrain Umbundu Urdu Urhobo Uruund Vezo Vietnam Wallis Welsh Wichi Wolaita Yacouba Zande Zulu\nBiblia Lɛ—Wolo Ni Jɛ Nyɔŋmɔ Ŋɔɔ\n1, 2. Mɛni hewɔ wɔbaanyɛ wɔkɛɛ akɛ Biblia lɛ ji nikeenii ko ni nɔ bɛ ni Nyɔŋmɔ kɛhã wɔ lɛ?\nKƐ́ ONAANYO ko ke bo nɔ ko lɛ, te onuɔ he ohãa tɛŋŋ? Ohe tswaa shi kɛgbeleɔ naa. Omii shɛɔ ohe waa akɛ onaanyo lɛ esusu ohe, ni odaa lɛ shi.\n2 Biblia lɛ ji nikeenii ni jɛ Nyɔŋmɔ ŋɔɔ. Nibii pii yɛ ni kɛjeee Biblia lɛ kulɛ, wɔnyɛŋ wɔle kɔkɔɔkɔ. Akɛ nɔkwɛmɔnɔ lɛ, jeee Biblia lɛ kulɛ, wɔleŋ kɔkɔɔkɔ akɛ Nyɔŋmɔ ji mɔ ni bɔ ŋwɛi, shikpɔŋ lɛ, kɛ klɛŋklɛŋ nuu kɛ yoo lɛ. Shishitoo mlai ni yɔɔ Biblia lɛ mli lɛ baanyɛ aye abua wɔ ni wɔtsu wɔnaagbai ahe nii. Biblia lɛ ni tsɔɔ wɔ bɔ ni Nyɔŋmɔ baafee ehã eyiŋtoo lɛ aba mli, ni ehã shikpɔŋ lɛ nɔ shihilɛ aŋɔɔ. Lɛɛlɛŋ, Biblia lɛ ji nikeenii ko ni nɔ bɛ!\n3. Kɛ́ okase Biblia lɛ, mɛni obaana?\n3 Kɛ́ okase Biblia lɛ, obaana akɛ Nyɔŋmɔ miisumɔ ni otsɔ enaanyo. Ni kɛ́ otee nɔ okase ehe nii lɛ, obaabatsɔ enaanyo kpaakpa.\n4. Te nibii ni awie yɛ Biblia lɛ he lɛ ateŋ nɔ ni onya he waa?\n4 Atsɔɔ Biblia lɛ shishi kɛtee wiemɔi ni fa fe 2,800 mli, ni akala akpekpe toi akpei abɔ. Mɛi akpekpe toi akpei abɔ baanyɛ akane Biblia lɛ yɛ amɛ diɛŋtsɛ amɛmaŋ wiemɔ mli. Ni daa otsi lɛ, mɛi akpekpe kome kɛ sɛɛ anine shɛɔ Biblia lɛ eko nɔ! Ŋwanejee ko bɛ he akɛ, wɔnyɛŋ wɔkɛ wolo ko wolo ko ato Biblia lɛ he.\n5. Mɛni hewɔ wɔbaanyɛ wɔkɛɛ akɛ Biblia lɛ jɛ “Nyɔŋmɔ mumɔ lɛŋ” lɛ?\n5 Biblia lɛ jɛ “Nyɔŋmɔ mumɔ lɛŋ.” (Kanemɔ 2 Timoteo 3:16.) Shi ekolɛ, mɔ ko baabi akɛ, ‘Gbɔmɛi ni ŋma Biblia lɛ, no hewɔ lɛ, mɛni hewɔ akɛɔ akɛ ejɛ Nyɔŋmɔ ŋɔɔ lɛ?’ Biblia lɛ hãa sanebimɔ nɛɛ hetoo akɛ: “Mumɔ krɔŋkrɔŋ lɛ tsirɛ [loo, kudɔ] gbɔmɛi ni amɛwie wiemɔi ni jɛ Nyɔŋmɔ ŋɔɔ.” (2 Petro 1:21) Wɔbaanyɛ wɔkɛ enɛ ato nitsumɔtsɛ ko ni ekɛɛ ewoloŋmalɔ akɛ eŋma wolo kɛyahã mɔ ko lɛ he. Eyɛ mli akɛ, woloŋmalɔ lɛ ni ŋma wolo lɛ moŋ, shi emli wiemɔi lɛ jeee enɔ. Nitsumɔtsɛ lɛ nɔ ni. Nakai nɔŋŋ eji yɛ Biblia lɛ gbɛfaŋ. Nyɔŋmɔ kɛ emumɔ lɛ kudɔ mɛi ni ŋmala lɛ, koni amɛŋmala esusumɔi. No hewɔ lɛ, eyɛ mli akɛ gbɔmɛi ni ŋmala Biblia lɛ moŋ, shi Nyɔŋmɔ wiemɔi ji nɔ ni yɔɔ mli. Enɛ hewɔ lɛ, Biblia lɛ ji “Nyɔŋmɔ wiemɔ” lɛɛlɛŋ.—1 Tesalonikabii 2:13; kwɛmɔ Wiemɔi Komɛi Amligbalamɔ 2.\nAfee Ŋmalɛ Krɔŋkrɔŋ Lɛ—Jeŋ Hee Shishitsɔɔmɔ lɛ yɛ wiemɔi pii amli\nSAJI FƐƐ NI YƆƆ BIBLIA LƐ MLI LƐ JA\n6, 7. Mɛni hewɔ wɔbaanyɛ wɔkɛɛ akɛ Biblia lɛ mli woji lɛ fɛɛ wieɔ sane oti kome he lɛ?\n6 Akɛ afii 1,600 kɛ sɛɛ ŋma Biblia lɛ. Mɛi ni ŋmala lɛ fɛɛ ehiii shi yɛ be kome too lɛ nɔŋŋ mli. Amɛteŋ mɛi komɛi le woloŋ waa, shi mɛi komɛi hu awoloŋlee faaa. Akɛ nɔkwɛmɔnɔ lɛ, datrɛfonyo ji amɛteŋ mɔ kome. Amɛteŋ mɛi komɛi hu ji okwaafoi kɛ wolɛi kɛ tookwɛlɔi kɛ gbalɔi kɛ kojolɔi kɛ maŋtsɛmɛi. Fɛɛ sɛɛ lɛ, Biblia lɛ mli woji lɛ eko mli sane eteee shi ewooo ekroko mli sane. Ewieee nɔ ko yɛ yitso ko mli ni eyawie nɔ kroko yɛ yitso kroko mli. Emli woji lɛ fɛɛ wieɔ sane oti kome he. *\n7 Biblia lɛ mli klɛŋklɛŋ yitsei lɛ hãa wɔnaa bɔ ni fee ni adesai anaagbai lɛ je shishi, ni naagbee yitsei lɛ tsɔɔ wɔ bɔ ni Nyɔŋmɔ baafee etsu nakai naagbai lɛ ahe nii ni ehã shikpɔŋ lɛ atsɔ paradeiso loo abɔɔ fɛfɛo. Biblia lɛ gbaa wɔ adesai ayinɔsane. Ewieɔ nibii ni tee nɔ afii akpei abɔ yɛ adesai ashihilɛ mli yɛ blema lɛ he, ni ehãa wɔnaa akɛ, nɔ fɛɛ nɔ ni Nyɔŋmɔ toɔ eyiŋ akɛ ebaafee lɛ, efeɔ.\n8. Tsɔɔmɔ nibii komɛi ni Biblia lɛ ewie ni hãa wɔnaa akɛ saji ni ewieɔ lɛ kɛ anɔkwa saji ni jeŋ shikpalɔi ena lɛ kpãa gbee.\n8 Eyɛ mli akɛ aŋmaaa Biblia lɛ koni wɔkɛkase jeŋ shikpamɔ loo sainsi he nii moŋ, shi nɔ fɛɛ nɔ ni Biblia lɛ wieɔ lɛ kɛ anɔkwa saji ni jeŋ shikpalɔi ena lɛ kpãa gbee. Ni nakai pɛ ji nɔ ni wɔbaakpa gbɛ yɛ wolo ko ni jɛ Nyɔŋmɔ ŋɔɔ lɛ he. Nɔ ko ni maa enɛ nɔ mi ji, mla ko ni awie he yɛ Mose Wolo Ni Ji Etɛ lɛ mli. Nyɔŋmɔ wo Israelbii lɛ mla ko ni baaye abua amɛ koni kɛ́ hela ni tsɛŋeɔ mɔ mɔ amɛteŋ mɔ ko lɛ, ekagbɛ eshwã amɛteŋ. Be ni aŋma sane nɛɛ, no mli lɛ mɔ ko mɔ ko leee akɛ muawai ji nɔ ni hãa helai gbɛɔ eshwãa. Agbɛnɛ hu, Biblia lɛ tsɔɔ akɛ shikpɔŋ lɛ sɛŋ kɔɔyɔɔ lɛ mli, emaaa nɔ ko nɔ ko nɔ, ni enɛ ji anɔkwale. (Hiob 26:7) Be ko ni eho lɛ, mɛi pii kɛɛ shikpɔŋ lɛ yɛ tɛtrɛɛ. Shi no mli lɛ, Biblia lɛ ewie akɛ eyɛ kokloo.—Yesaia 40:22.\n9. Mɛni tsɔɔ akɛ mɛi ni ŋma Biblia lɛ wieɔ anɔkwale? Ni mɛni enɛ hãa wɔnaa yɛ Biblia lɛ he?\n9 Biblia lɛ wieɔ blema saji ahe hu, ni nɔ ni ewieɔ yɛ blema saji nɛɛ ahe lɛ ji anɔkwale. Shi akɛni mɛi ni ŋmalaa blema saji lɛ ateŋ mɛi babaoo ewieee anɔkwale hewɔ lɛ, jeee blema saji ahe nibii fɛɛ ni amɛŋmalaa yɛ woji amli lɛ fɛɛ ji anɔkwale. Akɛ nɔkwɛmɔnɔ lɛ, bei komɛi lɛ, kɛ́ amɛtee ta ni aye amɛmaji lɛ anɔ kunim lɛ, amɛŋmaaa he sane. Shi jeee nakai mɛi ni ŋma Biblia lɛ fee, ejaakɛ be ni maji komɛi ye Israelbii lɛ anɔ kunim lɛ, amɛbɔ he amaniɛ. Agbɛnɛ hu, amɛŋmala amɛ diɛŋtsɛ amɛtɔmɔi ahe saji amɛshwie shi. Akɛ nɔkwɛmɔnɔ lɛ, yɛ Mose Wolo Ni Ji Ejwɛ lɛ mli lɛ, Mose ŋma tɔmɔ ko ni yɔɔ hiɛdɔɔ ni etɔ̃ lɛ, kɛ bɔ ni Nyɔŋmɔ gbala etoi yɛ he lɛ he sane efɔ̃ shi. (4 Mose 20:2-12) Bɔ ni mɛi ni ŋma Biblia lɛ wie anɔkwale lɛ hãa wɔnaa akɛ Biblia lɛ jɛ Nyɔŋmɔ ŋɔɔ. Enɛ hewɔ lɛ, wɔbaanyɛ wɔhe nibii fɛɛ ni Biblia lɛ wieɔ lɛ wɔye.\nŊAAWOI KPAKPAI EYI MLI OBƆ\n10. Mɛni hewɔ ŋaawoi ni yɔɔ Biblia lɛ mli lɛ baanyɛ aye abua wɔ ŋmɛnɛ lɛ?\n10 Biblia lɛ “jɛ Nyɔŋmɔ mumɔ lɛŋ, ni ehe yɛ sɛɛnamɔ kɛhã nitsɔɔmɔ, kɛhã mɔjajemɔ,” kɛ agbɛnɛ hu “kɛhã nibii ajajemɔ.” (2 Timoteo 3:16) Enɛ tsɔɔ akɛ, ŋaawoi ni yɔɔ Biblia lɛ mli lɛ baanyɛ aye abua wɔ ŋmɛnɛ. Akɛni Yehowa ni bɔ wɔ hewɔ lɛ, ele bɔ ni wɔsusuɔ nii ahe wɔhãa, kɛ bɔ ni wɔnuɔ nii ahe wɔhãa. Ele wɔ jogbaŋŋ po fe bɔ ni wɔ diɛŋtsɛ wɔle wɔhe, ni eesumɔ ni wɔmii ashɛ wɔhe. Ele nibii ni hi hã wɔ, kɛ nibii ni ehiii hãaa wɔ.\n11, 12. (a) Mɛni ji nibii komɛi ni Yesu wo wɔ ŋaa yɛ he yɛ Mateo yitso 5 kɛyashi yitso 7 lɛ? (b) Mɛɛ nibii krokomɛi ahe Biblia lɛ wieɔ?\n11 Kɛ́ okane Mateo yitso 5 kɛyashi yitso 7 lɛ, obaana ŋaawoi kpakpai ni Yesu kɛhã yɛ bɔ ni wɔbaafee wɔná miishɛɛ yɛ shihilɛ mli, kɛ bɔ ni wɔbaafee wɔsaa wɔkɛ mɛi ateŋ, kɛ bɔ ni asɔleɔ ahãa, kɛ jwɛŋmɔ ni esa akɛ wɔná yɛ shika he lɛ he. Yesu kɛ ŋaawoi nɛɛ hã aaafee afii 2,000 ni eho nɛ, shi amɛhe yɛ sɛɛnamɔ waa kɛhã wɔ ŋmɛnɛ, ni amɛbaanyɛ amɛye amɛbua wɔ.\n12 Yɛ Biblia lɛ mli lɛ, Yehowa tsɔɔ wɔ anɔkwa saji komɛi ni atsɛɔ amɛ shishitoo mlai. Shishitoo mlai nɛɛ tsɔɔ wɔ bɔ ni wɔbaafee wɔhã miishɛɛ ahi wɔweku lɛ mli, kɛ bɔ ni wɔbaafee wɔkɛ mɛi ahi shi yɛ toiŋjɔlɛ mli. Agbɛnɛ hu, amɛtsɔɔ wɔ bɔ ni wɔɔfee wɔtsɔmɔ nitsulɔi kpakpai. Shishitoo mlai ni yɔɔ Biblia lɛ mli lɛ baanyɛ aye abua wɔ be fɛɛ be, ekɔɔɔ he eko mɛi ni wɔji, he ni wɔyɔɔ, loo naagbai ni wɔkɛkpeɔ.—Kanemɔ Yesaia 48:17; kwɛmɔ Wiemɔi Komɛi Amligbalamɔ 3.\nGBALƐI FƐƐ NI YƆƆ BIBLIA LƐ MLI LƐ BAABA MLI\nMɛi ni ŋma Biblia lɛ ateŋ mɔ kome ni atsɛɔ lɛ Yesaia lɛ wie akɛ abaaye Babilon nɔ kunim\n13. Mɛni Yesaia wie akɛ ebaaba Babilon maŋ lɛ nɔ?\n13 Gbalɛi ni yɔɔ Biblia lɛ mli lɛ pii eba mli momo. Akɛ nɔkwɛmɔnɔ lɛ, Yesaia gba akɛ abaakpãtã Babilon maŋ lɛ hiɛ. (Yesaia 13:19) Etsɔɔ gbɛ pɔtɛɛ ni abaatsɔ nɔ aye maŋ lɛ nɔ kunim. Ewie akɛ, abaashi agbói wujiwuji ni yɔɔ maŋ lɛ naa lɛ afɔ̃, ni faa ni hãaa mɛi anyɛ atutua maŋ lɛ hu baamii. Yesaia wie akɛ mɛi ni baatutua Babilon lɛ baaŋɔ maŋ lɛ ni ehe ehiaaa ni amɛwu ta. Yesaia gbalɛ lɛ tsɔɔ nuu ni baaye Babilon nɔ kunim lɛ gbɛ́i po. Atsɛɔ lɛ Koresh.—Kanemɔ Yesaia 44:27–45:2; kwɛmɔ Wiemɔi Komɛi Amligbalamɔ 4.\n14, 15. Gbaa bɔ ni fee ni Yesaia gbalɛ lɛ ba mli.\n14 Be ni Yesaia wie sane nɛɛ sɛɛ afii 200 lɛ, asraafoi komɛi ba ni amɛbatutua Babilon. Ani ole mɔ ni nyiɛ amɛhiɛ? Lɛ ji Persia maŋtsɛ Koresh. Ni lɛ tuuntu ji mɔ ni Yesaia gba akɛ ebaaye Babilon nɔ kunim lɛ. Ani gbalɛ lɛ fãi krokomɛi ni eshwɛ lɛ hu ba mli? Hã wɔkwɛ.\n15 Gbi gbɛkɛ ni asraafoi lɛ baatutua Babilon maŋ lɛ, no mli lɛ aaye gbi jurɔ ko yɛ maŋ lɛ mli. Gbogboi wuji kɛ faa ni hãaa mɛi anyɛ atutua maŋ lɛ ahewɔ lɛ, maŋbii lɛ nu he akɛ mɔ ko nyɛŋ aye amɛnɔ kunim. Koresh kɛ esraafoi lɛ gba gbɛ kroko amɛhã faa lɛ, ni eho aahu kɛyashi eba shi bɔ ni abaanyɛ anyiɛ kɛtsɔ mli. Kɛkɛ ni amɛtsɔ mli kɛyashɛ gbogboi lɛ ahe. Shi te amɛbaafee tɛŋŋ amɛbote maŋ lɛ mli? Nakai gbɛkɛ lɛ, ashi agbói lɛ afɔ̃. No hewɔ lɛ, taakɛ Yesaia gba lɛ, asraafoi lɛ ŋɔ maŋ lɛ ni amɛkɛ mɔ ko wuuu ta.\n16. (a) Mɛni Yesaia gba yɛ bɔ ni sɛɛ mli lɛ Babilon maŋ lɛ baafee ahã lɛ he? (b) Mɛni tsɔɔ akɛ Yesaia gbalɛ lɛ ba mli?\n16 Yesaia gba akɛ sɛɛ mli lɛ: “Mɔ ko mɔ ko ehiŋ [Babilon] mli dɔŋŋ, ni etsɔŋ mɔ ko mɔ ko shihilɛhe yɛ yinɔi fɛɛ amli.” (Yesaia 13:20) Ani gbalɛ nɛɛ ba mli? Hɛɛ, eba mli. Ŋmɛnɛ lɛ, kɛ́ ootao ole he ni no mli lɛ Babilon maŋ lɛ yɔɔ lɛ, obaana yɛ Iraq maŋ lɛ maŋtiase ni atsɛɔ lɛ Baghdad lɛ wuoyi. Jɛmɛ kɛ Baghdad teŋ jekɛmɔ aaafee kilomitai 80. Shi kɛ́ otee jɛmɛ lɛ, nɔ pɛ ni obaana ji tsũ koi, mɔ ko mɔ ko ehiii jɛmɛ. Yehowa kɛ “hiɛkpatamɔ bɔlɔ” ebɛɛ Babilon.—Yesaia 14:22, 23. *\nBabilon tsũ koi lɛ\n17. Mɛni hewɔ wɔbaanyɛ wɔhe Nyɔŋmɔ shiwoi fɛɛ wɔye akɛ amɛbaaba mli lɛ?\n17 Biblia mli gbalɛi pii eba mli momo, ni enɛ hãa wɔnáa nɔmimaa akɛ, nibii ni Biblia lɛ egba akɛ ebaaba wɔsɛɛ lɛ hu baaba mli. Akɛ nɔkwɛmɔnɔ lɛ, Yehowa ewo shi akɛ ebaahã shikpɔŋ lɛ atsɔ Paradeiso, ni wɔbaanyɛ wɔhe wɔye akɛ shiwoo nɛɛ baaba mli. (Kanemɔ 4 Mose 23:19.) “Nyɔŋmɔ, mɔ ni nyɛŋ emale lɛ,” ewo wɔ shi kɛjɛ blema tɔ̃ɔ akɛ, wɔbaahi shi kɛya naanɔ, ni enɛ ji wɔhiɛnɔkamɔ.—Tito 1:2. *\nBIBLIA LƐ BAANYƐ AHÃ OSHIHILƐ ATSAKE\n18. Mɛni Paulo ŋma yɛ “Nyɔŋmɔ wiemɔ lɛ” he?\n18 Wɔna akɛ, wolo ko wolo ko bɛ ni wɔbaanyɛ wɔkɛto Biblia lɛ he. Biblia lɛ mli woji lɛ fɛɛ wieɔ sane oti kome he, ni nibii fɛɛ ni ewie lɛ kɛ anɔkwa saji ni jeŋ shikpalɔi ena lɛ kpãa gbee, ni agbɛnɛ hu, nɔ fɛɛ nɔ ni ewieɔ yɛ blema saji ahe lɛ ji anɔkwale. Agbɛnɛ hu, ŋaawoo ni yɔɔ mli lɛ hi, ni nibii ni egba lɛ babaoo eba mli momo. Shi nɔ kroko hu yɛ ni Biblia lɛ feɔ. Bɔfo Paulo ŋma akɛ: “Nyɔŋmɔ wiemɔ lɛ hiɛ kã ni eyɛ hewalɛ.” Mɛni enɛ tsɔɔ?—Kanemɔ Hebribii 4:12.\n19, 20. (a) Mɛɛ gbɛ nɔ Biblia lɛ baanyɛ aye abua bo ni ona mɔ tuuntu ni oji? (b) Mɛni obaanyɛ ofee kɛda Nyɔŋmɔ shi yɛ Biblia lɛ ni ekɛhã bo lɛ hewɔ?\n19 Biblia lɛ baanyɛ ahã oshihilɛ atsake. Ebaanyɛ eye ebua bo ni ona mɔ tuuntu ni oji kɛ nɔ diɛŋtsɛ ni yɔɔ otsui kɛ ojwɛŋmɔ mli. Akɛ nɔkwɛmɔnɔ lɛ, wɔbaanyɛ wɔkɛɛ akɛ wɔsumɔɔ Nyɔŋmɔ. Shi ja wɔkɛ nibii ni Biblia lɛ wieɔ lɛ etsu nii dani wɔbaanyɛ wɔtsɔɔ akɛ wɔsumɔɔ Nyɔŋmɔ lɛɛlɛŋ.\n20 Wɔna faŋŋ akɛ, Biblia lɛ jɛ Nyɔŋmɔ ŋɔɔ. Nyɔŋmɔ miisumɔ ni okane, ni okase, ni oná Biblia lɛ he miishɛɛ. Daa Nyɔŋmɔ shi yɛ nikeenii nɛɛ he, ni oya nɔ okase. Kɛ́ ofee nakai lɛ, obaana nɔ hewɔ ni Nyɔŋmɔ bɔ gbɔmɛi adesai. Wɔbaasusu enɛ he fitsofitso yɛ yitso ni nyiɛ sɛɛ lɛ mli.\n^ kk. 6 Mɛi komɛi kɛɔ akɛ Biblia lɛ ewieee sane oti kome he. Shi enɛ jeee anɔkwale. Kwɛmɔ wolo ni ji The Bible—God’s Word or Man’s? ni Yehowa Odasefoi fee lɛ yitso 7 lɛ.\n^ kk. 16 Kɛ́ ootao ole saji krokomɛi ni kɔɔ Biblia mli gbalɛi ahe lɛ, kwɛmɔ wolo ni ji Wolo Kɛha Gbɔmɛi Fɛɛ, ni Yehowa Odasefoi fee lɛ baafa 27-29 lɛ.\n^ kk. 17 Babilon hiɛkpatamɔ lɛ ji Biblia mli gbalɛi babaoo ni eba mli lɛ ateŋ ekome pɛ. Awie gbalɛi komɛi ni kɔɔ Yesu Kristo he lɛ ahe yɛ Wiemɔi Komɛi Amligbalamɔ 5 lɛ mli.\nANƆKWA SANE 1: BIBLIA LƐ JƐ NYƆŊMƆ ŊƆƆ\n“Ŋmalɛ muu lɛ fɛɛ jɛ Nyɔŋmɔ mumɔ lɛŋ.”—2 Timoteo 3:16\nMɛni hãa esoroɔ Biblia lɛ yɛ woji krokomɛi ahe?\nAtsɔɔ Biblia lɛ shishi kɛtee wiemɔi ni fa fe 2,800 mli, ni akala akpekpe toi akpei abɔ.\nNibii pii yɛ ni kɛjeee Biblia lɛ kulɛ, wɔnyɛŋ wɔle kɔkɔɔkɔ.\n1 Tesalonikabii 2:13\nNyɔŋmɔ wiemɔi ji nɔ ni yɔɔ Biblia lɛ mli.\nNyɔŋmɔ kɛ emumɔ lɛ kudɔ mɛi ni amɛŋmala esusumɔi.\nANƆKWA SANE 2: GBALƐI NI YƆƆ BIBLIA LƐ MLI LƐ BAA MLI\n“Nyɔŋmɔ . . . nyɛŋ emale.”—Tito 1:2\nMɛni hewɔ obaanyɛ ohe Biblia lɛ oye lɛ?\nBiblia lɛ tsɔɔ gbɛ ni abaatsɔ nɔ aye Babilon nɔ kunim, ni egba enɛ efɔ̃ shi afii ohai abɔ dani eba mli.\n2 Timoteo 3:1-5\nNibii komɛi ni Biblia lɛ egba lɛ miiba mli ŋmɛnɛ.\nWɔbaanyɛ wɔhe wɔye akɛ, nibii ni Biblia lɛ egba akɛ ebaaba wɔsɛɛ lɛ baaba mli.\nANƆKWA SANE 3: NYƆŊMƆ HÃ AŊMA BIBLIA LƐ KONI EYE EBUA BO\n“Mi Yehowa, miji o-Nyɔŋmɔ lɛ, mɔ ni tsɔɔ bo nii koni oná he sɛɛ.”—Yesaia 48:17\nMɛni okase yɛ Biblia lɛ he?\nHiob 26:7; Yesaia 40:22\nNibii fɛɛ ni Biblia lɛ wieɔ he lɛ kɛ anɔkwa saji ni jeŋ shikpalɔi ena lɛ kpãa gbee.\n4 Mose 20:2-12\nMɛi ni ŋma Biblia lɛ wie anɔkwale.\nYesu tsɔɔ wɔ bɔ ni wɔbaafee wɔná miishɛɛ yɛ shihilɛ mli, kɛ bɔ ni wɔbaafee wɔsaa wɔkɛ mɛi ateŋ, kɛ bɔ ni asɔleɔ ahãa, kɛ jwɛŋmɔ ni esa akɛ wɔná yɛ shika he.\nANƆKWA SANE 4: BIBLIA LƐ BAANYƐ ATSAKE OSHIHILƐ\n“Nyɔŋmɔ wiemɔ lɛ hiɛ kã ni eyɛ hewalɛ.”—Hebribii 4:12\nMɛɛ gbɛ nɔ Nyɔŋmɔ Wiemɔ lɛ baanyɛ aye abua bo?\nEbaanyɛ eye ebua bo ni ole nɔ hewɔ ni Nyɔŋmɔ bɔ adesai.\nEbaanyɛ eye ebua bo ni ona mɔ tuuntu ni oji.\nEbaanyɛ eye ebua bo ni ole bɔ ni Nyɔŋmɔ miisumɔ ni ohi shi ohã.\nNyɔŋmɔ miisumɔ ni okane, ni okase, ni oná Biblia lɛ he miishɛɛ.\nNifeemɔi Ni Akɛkaseɔ Nii Jogbaŋŋ\nBiblia Lɛ—Wolo ni Jɛ Nyɔŋmɔ Ŋɔɔ (Fã 1)\nBiblia Lɛ—Wolo ni Jɛ Nyɔŋmɔ Ŋɔɔ (Fã 2)\nKɛ́ Nyɔŋmɔ ji Biblia lɛ ŋmalɔ lɛ, belɛ esa akɛ esoro Biblia lɛ yɛ woji krokomɛi fɛɛ he.\nTe wɔbaafee tɛŋŋ wɔná nɔmimaa akɛ wɔnu Biblia tsɔɔmɔi lɛ ashishi jogbaŋŋ lɛ?


(trg)="1"> Ani Jeŋ ni Ekomefeemɔ Yɔɔ Mli Baanyɛ Aba ?\n(trg)="2"> ANI wɔjeŋ nɛɛ miibɛŋkɛ toiŋjɔlɛ he aloo ema eyi shi kɛmiiya hiɛkpatamɔ mli ?\n(trg)="3"> Etamɔ nɔ ni abaanyɛ akɛ sane naataamɔi ni kɔneɔ mɔ yiŋ aha yɛ susumɔi enyɔ nɛɛ eko fɛɛ eko he .\n(trg)="4"> Yɛ gbɛ ko nɔ lɛ , je lɛŋ hiɛnyiɛlɔi lɛ ekomɛi kɛ hekɛnɔfɔɔ wieɔ jeŋ fɛɛ toiŋjɔlɛ he akɛ eji oti ko ni abaanyɛ ashɛ he , ejaakɛ amɛsusuɔ akɛ kɛji anáaa toiŋjɔlɛ yɛ jeŋ fɛɛ lɛ , nɔ ni baaba je lɛ nɔ wɔsɛɛ lɛ baafee nɔ ni yɔɔ gbeyei waa diɛŋtsɛ .\n(trg)="5"> Yɛ gbɛ kroko nɔ lɛ , mɛi babaoo hu atsuii fãa waa kɛji amɛnu sanebimɔi tamɔ enɛɛmɛi : Mɛɛ maji yɔɔ tawuu nibii ni kpataa nibii ahiɛ babaoo ?\n(trg)="6"> Ani amɛkɛbaatsu nii ?\n(trg)="7"> Mɛni baaba kɛji amɛkɛtsu nii ?\n(trg)="8"> Yinɔsane tsɔɔ akɛ béi kɛ hetsɛ̃ ji nibii ni haaa ekomefeemɔ ahi shi kɛjɛ blema beebe , ni bei pii lɛ jamɔ haa hetsɛ̃ kɛ béi nɛɛ amli woɔ wu moŋ fe nɔ ni eeeha amɛsɛɛ afo .\n(trg)="9"> Adafitswaa woloŋmalɔ James A .\n(trg)="10"> Haught ŋma akɛ : “ Nɔ fɛɛ nɔ ni gbalaa gbɔmɛi amli lɛ baanyɛ ekɛ hetsɛ̃ aba , ni jamɔ ji nibii ni gbalaa gbɔmɛi amli fe fɛɛ lɛ ateŋ ekome . ”\n(trg)="11"> Ekɛfata he akɛ : “ Yɛ susumɔ ni mɛi babaoo hiɛ akɛ jamɔ haa mɛi feɔ ‘ ekpakpa ’ lɛ fɛɛ sɛɛ lɛ , eyɛ faŋŋ akɛ ehaa mɛi komɛi hu feɔ nibii fɔji diɛŋtsɛ . ”\n(trg)="12"> Woloŋmalɔ Steven Weinberg hu hiɛ susumɔ ni tamɔ nakai nɔŋŋ .\n(trg)="13"> Eŋma akɛ : “ Jamɔ pɛ haa mɛi ni kulɛ amɛji gbɔmɛi kpakpai lɛ feɔ efɔŋ . ”\n(trg)="14"> Ani hiɛnɔkamɔ ko yɛ akɛ be ko baashɛ ni je lɛ fɛɛ baafee ekome ?\n(trg)="15"> Hɛɛ !\n(trg)="16"> Shi nɔ ni baaha jeŋ ekomefeemɔ aba lɛ jɛɛɛ adesa ko loo jamɔ ko ni adesa tsé , taakɛ wɔbaana lɛ .\n(trg)="17"> [ Wiemɔ ni akɔ ni akɛmiitsu nii ni yɔɔ baafa 3 ]\n(trg)="18"> Ani je lɛ tamɔ okpɛlɛmi bibioo ko ni miihe afɛ ?\n(trg)="1"> Aafee Gbɔmɛi ni Yɔɔ Je Lɛŋ Fɛɛ Ekome — Yɛ Mɛɛ Gbɛ Nɔ ?\n(trg)="2"> TE OBAATSƆƆ “ ekomefeemɔ ” shishi tɛŋŋ ?\n(trg)="3"> Kɛha mɛi komɛi lɛ , nɔ ni wiemɔ nɛɛ tsɔɔ kɛkɛ ji naataamɔ loo béi ni bɛ .\n(trg)="4"> Ákɛ nɔkwɛmɔnɔ lɛ , kɛ́ maji enyɔ loo nɔ ni fe nakai fee toiŋjɔlɛ he kpaŋmɔ ko lɛ , abaanyɛ akɛɛ akɛ amɛfee ekome .\n(trg)="5"> Shi ani nakai eji lɛɛlɛŋ ?\n(trg)="6"> Etsɔɔɔ nakai doo .\n(trg)="7"> Susumɔ enɛ he okwɛ : Yɛ yinɔsane mli fɛɛ lɛ , afee toiŋjɔlɛ he kpaŋmɔi akpei abɔ , ni aku kpaŋmɔi nɛɛ amli .\n(trg)="8"> Mɛni hewɔ ?\n(trg)="9"> Ejaakɛ bei pii lɛ , je lɛŋ hiɛnyiɛlɔi lɛ susuɔ bɔ ni amɛaafee amɛná nɔyeli hewalɛ he babaoo fe toiŋjɔlɛ loo ekomefeemɔ sɛɛ ni amɛaatiu .\n(trg)="10"> Agbɛnɛ hu , maji komɛi sheɔ gbeyei akɛ nɔ ko baanyɛ aba amɛnɔ kɛji amɛtawuu nibii lɛ shɛɛɛ maji krokomɛi anɔ .\n(trg)="11"> No hewɔ lɛ , anɔkwale ni eji akɛ maji enyɔ komɛi kɛ amɛhe wuuu ta lɛ etsɔɔɔ akɛ amɛfee ekome ni toiŋjɔlɛ yɛ amɛteŋ .\n(trg)="12"> Te osusuɔ tɛŋŋ , ani abaanyɛ akɛɛ akɛ toiŋjɔlɛ yɛ mɛi enyɔ ni etá tu kɛmiitsɔɔ amɛhe lɛ teŋ akɛni amɛtswako tu lɛ hewɔ ?\n(trg)="14"> Kɛlɛ , shihilɛ ni tamɔ nakai ji nɔ ni maji babaoo yɔɔ mli ŋmɛnɛ .\n(trg)="15"> Hekɛnɔfɔɔ ni abɛ ni miiya nɔ eefa lɛ eha mɛi miishe gbeyei akɛ gbi ko baaba ni abaatswia tawuu nibii .\n(trg)="16"> Mɛni afee koni akɛtsi oshara nɛɛ anaa ?\n(trg)="17"> Nuklea Tawuu Nibii Ahe Gbeyeishemɔ Haaa Ekomefeemɔ Ahi Shi\n(trg)="18"> Mɛi babaoo kɛ amɛhiɛ fɔ̃ɔ kpaŋmɔ ko ni afee koni akwɛ ni nuklea tawuu nibii akagbɛ kɛmiishwã , ni ji Nuclear Non - Proliferation Treaty ( ni afoɔ lɛ kuku akɛ NPT ) lɛ nɔ .\n(trg)="19"> Akpɛlɛ kpaŋmɔ nɛɛ nɔ yɛ afi 1968 mli , ni eguɔ maji ni bɛ nuklea tawuu nibii lɛ eko lɛ akɛ amɛkafee eko , ni mɛi ni yɔɔ eko lɛ hu akafee ekroko kɛmiifata he .\n(trg)="20"> Oti ni ma NPT lɛ ni maji ni fa fe 180 efi sɛɛ lɛ hiɛ ji , ni akwɛ ni aba tawuu nibii ni akɛtsuɔ nii lɛ shi kwraa .\n(trg)="21"> Eyɛ mli akɛ etamɔ nɔ ni yiŋtoo nɛɛ hi jogbaŋŋ moŋ , shi mɛi komɛi hu ewie eshi NPT lɛ akɛ eji mɔdɛŋ ni abɔɔ koni akɛtsi maji ni bɛ tawuu nibii lɛ anaa ni amɛkafee eko .\n(trg)="22"> No hewɔ lɛ , mɛi komɛi sheɔ gbeyei akɛ ekolɛ maji ni fee kpaŋmɔ nɛɛ ateŋ ekomɛi baatsake amɛjwɛŋmɔ .\n(trg)="23"> Yɛ anɔkwale mli lɛ , maji komɛi nuɔ he akɛ eji shishiumɔ diɛŋtsɛ akɛ abaatsi amɛnaa ni amɛkafee tawuu nibii ni amɛsusuɔ akɛ ebaanyɛ ebu amɛhe lɛ .\n(trg)="24"> Nɔ ni fiteɔ sane lɛ fe fɛɛ ni baanyɛ ekɛ oshara aba ji akɛ , atsiii maŋ ko maŋ ko naa akɛ ekɛ nuklea nibii akatsu nii kɛmiifee srawa hewalɛ .\n(trg)="25"> Enɛ eha maji komɛi miishe gbeyei akɛ , ekolɛ maji ni kɛ nuklea hewalɛ tsuɔ yiŋtoo kpakpai ahe nii lɛ miifee nuklea tawuu nibii hu yɛ teemɔŋ .\n(trg)="26"> Ekolɛ maji po ni yɔɔ nuklea tawuu nibii nɛɛ eko lɛ kɛ NPT lɛ gbɛtsɔɔmɔi tsuŋ nii .\n(trg)="27"> Mɛi ni wieɔ shiɔ NPT lɛ etsɔɔ akɛ , eji gbekɛbii asane akɛ aaakpa gbɛ akɛ maji ni ebua tawuu nibii babaoo anaa amɛto lɛ baafite tawuu nibii nɛɛ loo amɛbaaha enɔ agbɔ .\n(trg)="28"> Amaniɛbɔɔ ko tsɔɔ mli akɛ “ dani abaanyɛ afite tawuu nibii nɛɛ . . . ebaabi ni naanyobɔɔ gbagbalii kɛ hekɛnɔfɔɔ ni mli wa ahi maji ni amrɔ nɛɛ amɛkɛ amɛhe yeee lɛ ateŋ [ ni enɛ ji nɔ ko ni feemɔ baawa ] ni nyɛŋ aba mli . ”\n(trg)="29"> Mɔdɛŋ fɛɛ ni adesai ebɔ koni amɛkɛ ekomefeemɔ aba — ekɔɔɔ he eko bɔ ni amɛjɛ anɔkwayeli mli amɛtsu he nii amɛha — lɛ fɛɛ efee yaka .\n(trg)="30"> Enɛ efeee Biblia kaselɔi lɛ naakpɛɛ , ejaakɛ Nyɔŋmɔ Wiemɔ lɛ kɛɔ akɛ : “ Ni adesa ní nyiɛ nɛɛ , bɔ ni eeetsɔ ejaje enajifaamɔi eha lɛ , ebɛ edɛŋ . ”\n(trg)="31"> Biblia lɛ feɔ lɛ faŋŋ hu akɛ : “ Gbɛ ko yɛ ni ja yɛ gbɔmɔ hiɛ , shi enaagbee lɛ , gbele gbɛ̀i ni . ”\n(trg)="32"> Mɔdɛŋ ni adesai anɔyelii lɛ bɔɔ koni amɛkɛ ekomefeemɔ aba lɛ nyɛŋ ashɛ he ko kwraa .\n(trg)="33"> Fɛɛ sɛɛ lɛ , hiɛnɔkamɔ ko yɛ kɛha wɔ .\n(trg)="34"> Ekomefeemɔ Diɛŋtsɛ Jɛɛhe\n(trg)="35"> Nyɔŋmɔ ewo shi yɛ Biblia lɛ mli akɛ je lɛ baafee ekome , shi jeee yɛ adesai amɔdɛŋbɔɔ naa .\n(trg)="36"> Bɔlɔ lɛ ni to eyiŋ akɛ adesai fɛɛ baahi shi yɛ toiŋjɔlɛ mli yɛ je lɛŋ fɛɛ lɛ baafee nɔ ni adesai nyɛŋ afee lɛ .\n(trg)="37"> Kɛha mɛi komɛi lɛ , etamɔ nɔ ni enɛ nyɛŋ aba mli .\n(trg)="38"> Kɛlɛ , Nyɔŋmɔ shishijee yiŋtoo ji akɛ adesai ahi shi yɛ toiŋjɔlɛ kɛ ekomefeemɔ mli .\n(trg)="39"> * Ŋmalɛi babaoo yɛ Biblia lɛ mli ni maa nɔ mi akɛ eji Nyɔŋmɔ yiŋtoo akɛ efee adesai aweku lɛ ekome , ni yiŋtoo nɛɛ tsakeko .\n(trg)="40"> Susumɔ enɛ he nɔkwɛmɔnii fioo komɛi ahe okwɛ :\n(trg)="41"> • “ Nyɛbaa nyɛbakwɛa Yehowa nitsumɔi lɛ , nɔ̃ hiɛkpatamɔ ni eha eba shikpɔŋ lɛ nɔ lɛ !\n(trg)="42"> Ehãa tai asɛɛ foɔ kɛyaa shikpɔŋ lɛ naagbeehei lɛ , ekuɔ gãi mli , ni efoɔ akpɔlɔ mli , ta shwiilii lɛ hu eshãa kɛ la . ” — LALA 46 : 9 , 10 .\n(trg)="43"> • “ Amɛfeŋ efɔŋ ni amɛfiteŋ nii yɛ migɔŋ krɔŋkrɔŋ lɛ nɔ fɛɛ ; ejaakɛ shikpɔŋ lɛ nɔ aaayi obɔ kɛ Yehowa he nilee lɛ , tamɔ bɔ ni nu ha ŋshɔ shishi lɛ . ” — YESAIA 11 : 9 .\n(trg)="44"> • “ Eeemi gbele kɛaatee naanɔ ; ni Nuŋtsɔ Yehowa aaatsumɔ hiɛaŋ fɛɛ yaafonui , ni eeejie emaŋ lɛ hiɛgbele lɛ yɛ shikpɔŋ muu lɛ fɛɛ nɔ ; ejaakɛ Yehowa ekɛɛ . ” — YESAIA 25 : 8 .\n(trg)="45"> • “ Yɛ eshiwoo lɛ naa lɛ wɔmiikwɛ ŋwɛi hee kɛ shikpɔŋ hee ni jalɛ hiɔ mli lɛ gbɛ . ” — 2 PETRO 3 : 13 .\n(trg)="46"> • “ Nyɔŋmɔ aaatsumɔ amɛhiɛaŋ yaafonui fɛɛ , ni gbele bɛ dɔŋŋ , ni ŋkɔmɔyeli ko kɛ bolɔmɔ ko kɛ nɔnaa ko hu bɛ dɔŋŋ ; ejaakɛ tsutsu nii lɛ eho etee . ” — KPOJIEMƆ 21 : 4 .\n(trg)="47"> Abaanyɛ akɛ he afɔ̃ shiwoi nɛɛ anɔ .\n(trg)="48"> Mɛni hewɔ ?\n(trg)="49"> Ejaakɛ ákɛ Bɔlɔ lɛ , Yehowa Nyɔŋmɔ yɛ hewalɛ kɛ nyɛmɔ ni ekɛaafee adesai ekome .\n(trg)="50"> Agbɛnɛ hu eesumɔ ni efee nakai .\n(trg)="51"> Yɛ anɔkwale mli lɛ , Biblia lɛ tsɔɔ akɛ eji Nyɔŋmɔ ‘ suɔmɔnaa nii akɛ eŋɔ nibii fɛɛ eto yitso kome shishi yɛ Kristo mli , nii ni yɔɔ ŋwɛi kɛ nii ni yɔɔ shikpɔŋ lɛ nɔ lɛ fɛɛ , yɛ emli . ’ — Efesobii 1 : 8 - 10 .\n(trg)="52"> Shi ni Nyɔŋmɔ ewo akɛ ekɛ “ shikpɔŋ hee ” ni “ jalɛ hiɔ mli ” baaba lɛ jeee lamɔ ko kɛkɛ .\n(trg)="53"> Yehowa Nyɔŋmɔ wie yɛ shi ni ewo lɛ he akɛ : “ Ekuŋ esɛɛ kɛbaŋ miŋɔɔ efolo , shi moŋ eeefee nɔ ni sa mihiɛ lɛ , ni eeeha nɔ ni mitsu lɛ yɛ hewɔ lɛ aya nɔ ! ” — Yesaia 55 : 11 .\n(trg)="54"> Nyɔŋmɔ Wiemɔ lɛ Feɔ Mɛi Ekome\n(trg)="55"> Taakɛ atsĩ tã yɛ sane ni tsɔ hiɛ lɛ mli lɛ , bei pii lɛ jamɔ gbalaa mɛi amli moŋ fe nɔ ni eeefee mɛi ekome .\n(trg)="56"> Enɛ ji nɔ ko ni ebiɔ ni asusu he jogbaŋŋ , ejaakɛ kɛji wɔkpɛlɛɔ nɔ akɛ Bɔlɔ ko yɛ lɛ , belɛ ani nilee bɛ mli akɛ wɔɔkpa gbɛ akɛ mɛi ni jáa lɛ lɛ kɛ amɛhe baahi shi yɛ toiŋjɔlɛ kɛ ekomefeemɔ mli ?\n(trg)="57"> Ekã shi faŋŋ akɛ nakai esa akɛ ebalɛ !\n(trg)="58"> Mligbalamɔi ni jamɔ kɛba adesai anɔ lɛ jɛɛɛ Yehowa Nyɔŋmɔ kɛ e - Wiemɔ lɛ .\n(src)="60"> Chiqpachansa , Diosan yatichäwinakapar istʼañat sipansa jaqinakan arupar istʼapki uka kʼari yupaychäwinakan juchapatwa ukhaman uñjasipxi .\n(trg)="59"> Yɛ no najiaŋ lɛ , etsɔɔ bɔ ni jamɔi ni fiii Nyɔŋmɔ yiŋtoo lɛ sɛɛ , shi moŋ amɛwoɔ adesai agbɛjianɔtoi kɛha ekomefeemɔ he hewalɛ lɛ ekpɔtɔ kwraa eha .\n(trg)="60"> Yesu tsɛ jamɔŋ hiɛnyiɛlɔi ni hi shi yɛ ebeaŋ lɛ akɛ “ osatofoi ” ni ekɛɛ amɛ akɛ : “ Gbɛ naa pɛ Yesaia gba yɛ nyɛhewɔ akɛ : ‘ Maŋ nɛɛ kɛ amɛnaabu woɔ mi ; shi amɛtsui etsi ehe kɛjɛ mihe kɛtee shɔŋŋ .\n(trg)="61"> Shi yakatswaa amɛjáa mi lɛ , ejaakɛ amɛtsɔ̃ɔ tsɔɔmɔi ni ji gbɔmɛi akitai . ’ ” — Mateo 15 : 7 - 9 .\n(trg)="62"> Nɔ ni tamɔɔɔ nakai lɛ , anɔkwa jamɔ haa mɛi feɔ ekome .\n(src)="67"> Taqi markanakasti uka qulluruw jutapxarakini , Tatituw taqi markanakaru taripani , walja markanakan chʼaxwatanakapwa tʼaqjarakini .\n(trg)="63"> Gbalɔ Yesaia gba akɛ : “ Aaaba mli akɛ naagbee gbii lɛ amli lɛ , Yehowa we lɛ gɔŋ lɛ aaama shi yɛ gɔji lɛ ayiteaŋ , ni aaawo enɔ fe gɔŋkpɔi lɛ ; ni jeŋmaji fɛɛ aaaho kɛaaba he ; Ni eeekojo jeŋmaji lɛ ateŋ , ni eeekã maji babaoo ; ni amɛkɛ amɛklantei aaasɔ̃ kɔii ni amɛkɛ amɛkpɔlɔi hu aaasɔ̃ adedai .\n(trg)="64"> Jeŋmaŋ ko woŋ klante nɔ eshiŋ jeŋmaŋ ko , ni amɛkaseŋ tawuu dɔŋŋ ! ” — Yesaia 2 : 2 , 4 .\n(trg)="65"> Ŋmɛnɛ lɛ , Yehowa Odasefoi ni yɔɔ maji fe 230 nɔ lɛ kɛ gbɛtsɔɔmɔi ni Yehowa Nyɔŋmɔ kɛha ni kɔɔ ekomefeemɔ he lɛ miitsu nii .\n(trg)="66"> Mɛni eha amɛfee ekome lɛ ?\n(trg)="68"> Hela wiemɔ ni Paulo kɛtsu nii akɛ “ kpãa ” lɛ baanyɛ akɔ gbɔmɔtso lɛ fãji komɛi ni mɔmɔɔ wui lɛ kɛtsaraa lɛ he .\n(trg)="69"> Nɛkɛ fãji nɛɛ amli wa tamɔ kpãa , ni amɛtsuɔ nibii srɔtoi enyɔ ni he hiaa ahe nii .\n(trg)="70"> Amɛmɔmɔɔ gbɔmɔtso lɛ he nibii srɔtoi lɛ amɛkpɛtɛɔ shi , ni amɛtsara wui lɛ hu .\n(trg)="71"> Nakai pɛpɛɛpɛ suɔmɔ feɔ .\n(trg)="72"> Suɔmɔ feɔ babaoo fe nɔ ni eeetsĩ gbɔmɛi anaa koni amɛkagbe amɛhe kɛkɛ .\n(trg)="73"> Suɔmɔ ni tamɔ nɔ ni Kristo jie lɛ kpo lɛ haa mɛi ni jɛ shihilɛi srɔtoi amli lɛ kɛ amɛhe hiɔ shi yɛ hekome yɛ toiŋjɔlɛ mli .\n(trg)="74"> Ákɛ nɔkwɛmɔnɔ lɛ , ehaa mɛi kɛ jeŋba he mla ni mɛi babaoo tsɛɔ lɛ akɛ Mla Kpakpa lɛ tsuɔ nii .\n(trg)="75"> Taakɛ aŋma yɛ Mateo 7 : 12 lɛ , Yesu Kristo wie akɛ : “ No hewɔ lɛ , nɔ fɛɛ nɔ ni nyɛtaoɔ akɛ mɛi aŋɔfee nyɛ lɛ , nyɛ hu nyɛfea amɛ nakai nɔŋŋ ; ejaakɛ enɛ ji mla lɛ kɛ gbalɔi lɛ . ”\n(trg)="77"> ‘ Nyɛsumɔa Nyɛhe ’\n(trg)="78"> Yehowa Odasefoi etswa amɛfai shi akɛ amɛbaahi shi akɛ Kristo kaselɔi kɛtsɔ Yesu wiemɔi nɛɛ ni amɛhiɔ shi yɛ naa lɛ nɔ , nɔ ni kɛɔ akɛ : “ Kɛji nyɛsumɔɔ nyɛhe lɛ , no mɛi fɛɛ kɛaale akɛ mikaselɔi ji nyɛ ” lɛ .\n(trg)="79"> Ajie suɔmɔ ni tamɔ nɛkɛ kpo atsɔɔ mɛi yɛ gbɛ ni sa kadimɔ waa nɔ yɛ wekui ateŋ kɛ maŋkwramɔŋ basabasafeemɔ beaŋ .\n(trg)="80"> Ákɛ nɔkwɛmɔnɔ lɛ , beni wekui ashishibulemɔ yaa nɔ yɛ Rwanda yɛ afi 1994 lɛ , Yehowa Odasefoi tsɔɔ akɛ amɛyɛ suɔmɔ kɛha amɛhe .\n(trg)="81"> Hutubii ni ji Odasefoi lɛ kɛ amɛwala tete wo oshara mli ni amɛkɛbaa amɛnyɛmimɛi Tutsibii lɛ ayi !\n(trg)="82"> Yɛ anɔkwale mli lɛ , enyɛŋ eba mli kɔkɔɔkɔ akɛ je lɛŋ maji lɛ aaasumɔ amɛhe aahu akɛ amɛkɛ jeŋ ekomefeemɔ aaaba .\n(trg)="83"> Biblia lɛ haa wɔleɔ akɛ Nyɔŋmɔ diɛŋtsɛ baatsu enɛ he nii yɛ ebe ni eto lɛ mli .\n(trg)="84"> Shi amrɔ nɛɛ po lɛ , aŋkroaŋkroi baanyɛ awo suɔmɔ , ni no aha ekomefeemɔ ahi amɛteŋ .\n(trg)="85"> Yɛ afi ni ho lɛ mli lɛ , Yehowa Odasefoi kɛ ŋmɛlɛtswai ni fa fe akpekpei toi akpe kome tsu nii kɛtee mɛi aŋɔɔ ni amɛkɛ amɛ yagba Biblia lɛ kɛ bɔ ni ehe yɔɔ sɛɛnamɔ yɛ ŋmɛnɛŋmɛnɛ beaŋ lɛ he sane .\n(trg)="86"> Nyɔŋmɔ Wiemɔ lɛ he anɔkwa nilee eha mɛi akpekpei abɔ efee ekome , ni mɛi nɛɛ ateŋ mɛi komɛi po ji mɛi ni be ko ni eho lɛ amɛhe tsɛ̃ɔ mɛi krokomɛi .\n(src)="90"> Taqiniruw ukham yatichtʼasipki , sañäni , arabenakaru ukat judionakaru , armenionakaru ukat turconakaru , alemananakarus ukat rusonakarusa .\n(trg)="87"> Kɛ́ wɔɔtsĩ fioo pɛ tã lɛ , mɛi ni fata mɛi ni efee ekome nɛɛ ahe ji Arabiabii kɛ Yudafoi , Armeniabii kɛ Turkeybii , Germanybii kɛ Russiabii .


Te Mafee Tɛŋŋ Mahã Mijwɛŋmɔ Ahi Bɔ Ni Mifiteɔ Shika Mihãa Lɛ Nɔ Lɛ? | Saji Ni Oblahii Kɛ Oblayei Biɔ\nKANEMƆ YƐ Afrikaans Albania Amharic Arabic Arabic (Lebanon) Armenia Azerbaijani Bislama Blɔfo Brazil Mumuii Awiemɔ Bulgaria Catalan Cebuano Chavacano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitumbuka Croatia Czech Denmark Dutch Estonia Faroese Fiji Finland French Ga Georgia Germany Greenland Haitian Creole Hausa Hebri Hela Hiligaynon Hindi Hindi (Roman) Hungary Iban Iceland Iloko Indonesia Italia Japan Kazakh Kazakh (Arabic) Kiluba Kinyarwanda Kirghiz Kirundi Korea Lingala Lithuania Macedonia Malagasy Malay Malayalam Mambwe-Lungu Myanmar Norway Oromo Pangasinan Papiamento (Curaçao) Persia Poland Portugal (Portugal) Portuguese (Brazil) Romania Russia Serbia (Roma) Serbian (Cyrillic) Sesotho (Lesotho) Sesotho (South Africa) Shona Sinhala Slovak Slovenia Spania Spania Mumuii Awiemɔ Swahili Sweden Tagalog Tatar Telugu Thailand Tigrinya Tiv Turkey Ukrain Uzbek Uzbek (Roman) Vietnam Xhosa Yoruba Zulu\n“Nyɛsɛɛ nɛɛ, mitee shwapo ko mli akɛ miyakwɛ nibii ni yɔɔ jɛmɛ lɛ. Be ni mijeɔ kpo lɛ, mihe nɔ ko ni jara wa ni mikpɛko miyiŋ akɛ mahe!”—Colin.\nColin kpɛlɛ nɔ akɛ eyɛ naagba yɛ bɔ ni efiteɔ shika lɛ he. Ani nakai eji yɛ ogbɛfaŋ? Kɛ́ nakai lɛ, no lɛ, sane nɛɛ baanyɛ awa bo waa.\nMɛni hewɔ esa akɛ ohã ojwɛŋmɔ ahi bɔ ni ofiteɔ shika ohãa lɛ nɔ?\nBɔ ni obaafee lɛ ohã\nAfo Atã: Kɛ́ ohã ojwɛŋmɔ hi bɔ ni ofiteɔ shika ohãa lɛ nɔ lɛ, onyɛŋ ofee nibii ni osumɔɔ.\nAnɔkwa Sane: Kɛ́ ohã ojwɛŋmɔ hi bɔ ni ofiteɔ shika ohãa lɛ nɔ lɛ, obaanyɛ ofee nɔ fɛɛ nɔ ni osumɔɔ moŋ. Wolo ko (I’m Broke! The Money Handbook) wie akɛ: “Kɛ́ ole shika he nii waa lɛ, ebaaye ebua bo ni oná shika babaoo kɛhé nibii ni otaoɔ bianɛ kɛ wɔsɛɛ.”\nSusumɔ he okwɛ: Kɛ́ ojwɛŋmɔ hi bɔ ni ofiteɔ shika ohãa nɔ lɛ . . .\nShika he ehiaŋ bo. Oblayoo ko ni atsɛɔ lɛ Inez lɛ wie akɛ: “Wɔsɛɛ lɛ masumɔ ni mafã gbɛ kɛya South America. Kɛ́ mikɛ shika miito lɛ, mihãa oti nɛɛ hiɔ mijwɛŋmɔ mli.”\nObaamɔ nyɔmɔ fioo (loo omɔŋ eko kwraa). Biblia lɛ kɛɛ: “Mɔ ni yafaa nii lɛ, eji nyɔŋ kɛhã mɔ ni faa lɛ nii lɛ.” (Abɛi 22:7) Oblayoo ko ni atsɛɔ lɛ Anna lɛ kpɛlɛɔ sane nɛɛ nɔ. Ewie akɛ: “Kɛ́ ohiɛ nyɔmɔ lɛ, ohe ejɔɔɔ bo. Shi kɛ́ ohiɛɛɛ nyɔmɔ lɛ, ojwɛŋmɔ hiɔ otii ni okɛmamɔ ohiɛ lɛ anɔ.”\nEtsɔɔ akɛ oda. Kɛ́ ohã ojwɛŋmɔ hi bɔ ni ofiteɔ shika ohãa nɔ lɛ, eyeɔ ebuaa bo kɛ́ oda. Oblayoo ko ni atsɛɔ lɛ Jean ni eye afii 20 lɛ wie akɛ: “Eji tsɔsemɔ kpakpa kɛhã wɔsɛɛ, ejaakɛ mi diɛŋtsɛ makwɛ mihe yɛ nakai beiaŋ. “Miibɔ mɔdɛŋ koni makwɛ bɔ ni mifiteɔ shika mihãa lɛ jogbaŋŋ, koni male feemɔ waa wɔsɛɛ.”\nSane lɛ nɔŋŋ ji akɛ: Wolo ko (The Complete Guide to Personal Finance: For Teenagers and College Students) wie akɛ, “Kɛ́ onyɛ okwɛ oshika nɔ jogbaŋŋ lɛ, wɔsɛɛ kɛ́ oda ni obɛ mɔ ko shishi lɛ, onáŋ naagbai. Nyɛmɔ ni hãa anyɛɔ akwɛɔ shika nɔ jogbaŋŋ lɛ ji dromɔ keenii ni baaye abua bo owala gbii abɔ fɛɛ.”\nYɔsemɔ nibii ni hãa oshika tãa. Kɛ́ oshika tãa mramra lɛ, klɛŋklɛŋ lɛ, taomɔ nɔ ni hãa ebaa lɛ nakai. Mɛi komɛi lɛ, nihemɔ yɛ intanɛt lɛ nɔ ji nɔ ni yeɔ amɛshika. Mɛi komɛi hu agbɛfaŋ lɛ, nibii bibii ahemɔ hãa amɛshika tãa dani nyɔɔŋ lɛ po gboɔ!\n“Nibii bibii ni mikɛ shika feɔ daa gbi lɛ hãa mifiteɔ shika. Nibii nɛɛ ekomɛi ji nɔ ko ni mahe kɛke mɔ ko, kɔfi hemɔ, niyenii ko ni mikpɛko miyiŋ akɛ mahe ni mihe—nyɔɔŋ kome sɛɛ lɛ, mihiɛ feɔ mi yaa ni mibiɔ mihe akɛ, nɛgbɛ shika babaoo nɛɛ etsɔ!”—Hailey.\nToo oshika he gbɛjianɔ. Biblia lɛ kɛɛ: “Mɔdɛŋbɔlɔ gbɛjianɔtoi baaye omanye kɛ̃.” (Abɛi 21:5) Kɛ́ oto oshika he gbɛjianɔ lɛ, ofiteŋ shika babaoo fe bɔ ni onaa.\n“Kɛ́ ofiteɔ shika babaoo fe bɔ ni onaa lɛ, taomɔ nɔ ni hãa ebaa lɛ nakai lɛ koni okpa nibii ni he ehiaaa bo lɛ ahemɔ. Gbɔ nibii ni okɛ shika feɔ lɛ nɔ kɛyashi shika ni onaa lɛ baafa fe nɔ ni ofiteɔ lɛ.”—Danielle.\nKɛ́ okpɛ yiŋ lɛ tsu he nii. Obaanyɛ otsɔ gbɛi srɔtoi anɔ ohã ohiɛ ahi ohe nɔ yɛ shika ni ofiteɔ lɛ nɔ koni okafite shika bɔ ni esaaa. Ŋaawoi ni nyiɛ sɛɛ nɛɛ eye ebua oblahii kɛ oblayei komɛi:\n“Bei pii lɛ, mikɛ mishika yatoɔ bank ejaakɛ kɛ́ mihiɛ lɛ, mafite lɛ.”—David.\n“Kɛ́ miyahe nii yɛ shwapo ko mli lɛ, mikɛ shika fioo ko pɛ woɔ mihe. Enɛ yeɔ ebuaa mi koni mikafite shika fe bɔ ni mikpɛ miyiŋ lɛ.”—Ellen.\n“Kɛ́ mikpɛ miyiŋ akɛ miyahe nɔ ko ni mito mitsui shi lɛ, eyeɔ ebuaa mi ni misusuɔ nɔ ni mitaoɔ mahe lɛ he jogbaŋŋ kɛji ehe miihia mi loo ehe ehiaaa mi.”—Jesiah.\n“Ehe ehiaaa ni maya henaabuamɔ fɛɛ henaabuamɔ shishi! Kɛ́ mibɛ shika ni mikɛbaaya lɛ, naagba bɛ he akɛ makɛɛ akɛ minyɛŋ maya.”—Jennifer.\nSane lɛ nɔŋŋ ji akɛ: Eji hiɛdɔɔ sane akɛ ojwɛŋmɔ baahi shika abɔ ni ofiteɔ lɛ nɔ. Nakai ji bɔ ni Colin, ni atsĩ eta kɛtsɔ hiɛ lɛ bayɔse, ewie akɛ. “Kɛ́ matsɔ weku yitso be ko lɛ, no lɛ esaaa akɛ mifiteɔ shika amrɔ nɛɛ! Kɛ́ mifiteɔ shika bianɛ ni miji oshijafo lɛ, no lɛ, kɛ́ mibote gbalashihilɛ mli lɛ ebaafee naagba.”\nŊaawoo: “Hã onaanyo ko ale gbɛjianɔ ni oto yɛ shika he lɛ, ni okɛɛ lɛ ni efɔ bo kaimɔ. Akɔntaabuu he hiaa waa!”—Vanessa.\n“Nɔ ko bɛ ni dɔɔ mɔ fe ni obaahiɛ nyɔmɔ. Miná nakai naagba pɛŋ, no hewɔ lɛ, misumɔɔɔ ni eko baa minɔ dɔŋŋ. Kɛ́ mihiɛɛɛ nyɔmɔ lɛ, ehãa minyɛɔ mifeɔ nɔ fɛɛ nɔ ni misumɔɔ, ni mináa toiŋjɔlɛ babaoo.”—Julie.\n“Bei pii lɛ, nihɔɔlɔi kɛ nibii ahe adafitswalɔi hãa mɛi nuɔ he akɛ esa akɛ amɛhe nɔ ko amrɔ nɔŋŋ koni mɔ kroko akabahe. Shi bei pii lɛ, esa akɛ osusu he jogbaŋŋ. Kɛ́ amɛhãaa oná be kɛsusu he lɛ, eji okadi ni tsɔɔ akɛ, esaaa akɛ oheɔ.”—Jesiah.\nKɛmaje Mɔ Ko Kɛmaje Mɔ Ko Te Mafee Tɛŋŋ Mahã Mijwɛŋmɔ Ahi Bɔ Ni Mifiteɔ Shika Mihãa Lɛ Nɔ Lɛ?


Ani Biblia Lɛ Be Eho? Biblia Mli Anɔkwa Saji Ni Kɔɔ Jeŋ Shikpamɔ Kɛ Helatsamɔ He\nKANEMƆ YƐ Acholi Afrikaans Albania Amerika Mumuii Awiemɔ Amharic Angola Mumuii Awiemɔ Arabic Argentina Mumuii Awiemɔ Armenia Armenia (West) Aukan Australia Mumuii Awiemɔ Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Toba) Biak Bicol Bislama Blɔfo Boulou Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Chichewa Chin (Hakha) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitonga (Malawi) Chitumbuka Chiyao Chokwe Chol Chuukese Chuvash Cibemba Cinyanja Colombia Mumuii Awiemɔ Croatia Czech Czech Mumuii Awiemɔ Dangme Denmark Digor Drehu Dutch Edo Efik Estonia Ewe Fiji Finland Finland Mumuii Awiemɔ Fon French Ga Garifuna Georgia Germany Germany Mumuii Awiemɔ Greenland Guarani Gun Haitian Creole Hausa Hebri Hela Herero Hiligaynon Hindi Hiri Motu Hmong (White) Hungary Hungary Mumuii Awiemɔ Iban Ibanag Iceland Igbo Iloko Indonesia Isoko Italia Italia Mumuii Awiemɔ Jamaican Creole Japan Japan Mumuii Awiemɔ Javanese Kabardin-Cherkess Kabiye Kalanga (Botswana) Kamba Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisonge Kongo Korea Korea Mumuii Awiemɔ Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvia Lhukonzo Lingala Lithuania Lomwe Luganda Lunda Luo Luvale Macedonia Malagasy Malay Malayalam Malta Mam Mambwe-Lungu Mapudungun Marshallese Mauritia Creole Maya Mazatec (Huautla) Mbunda Mexico Mumuii Awiemɔ Mingrelian Mizo Mongolia Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngangela Nias Niue Norway Nyaneka Nzema Okpe Oromo Ossetia Otetela Pangasinan Papiamento (Aruba) Papiamento (Curaçao) Persia Pohnpei Poland Poland Mumuii Awiemɔ Portugal (Portugal) Portuguese (Brazil) Punjabi Quebec Mumuii Awiemɔ Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romania Romany (Southern Greece) Romany (Vlax, Russia) Ronga Runyankore Russia Russia Mumuii Awiemɔ Rutoro Samoa Sango Saramacca Sepedi Sepulana Serbia (Roma) Serbian (Cyrillic) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Mumuii Awiemɔ Slovenia Solomon Islands Pidgin Spania Spania Mumuii Awiemɔ Sranantongo Swahili Swahili (Congo) Swati Sweden Tagalog Tahiti Tajiki Tamil Tatar Telugu Tetun Dili Thailand Tigrinya Tiv Tlapanec Tojolabal Tok Pisin Tonga Totonac Tshiluba Tshwa Tsonga Turkey Tuvalu Twi Tzeltal Tzotzil Ukrain Umbundu Urhobo Uruguay Mumuii Awiemɔ Uruund Uzbek Venda Venezuela Mumuii Awiemɔ Vietnam Wallis Waray-Waray Wayuunaiki Wolaita Xhosa Yapese Yoruba Zande Zapotec (Isthmus) Zapotec (Lachiguiri) Zulu\nBIBLIA LƐ JEEE JEŊ SHIKPAMƆ HE WOLO, KƐ̃LƐ, NIBII KOMƐI YƐ NI EWIE HE KWRAA DANI JEŊ SHIKPALƆI NA. NAA NƆKWƐMƆNII FIOO KOMƐI.\nAni je lɛ yɛ shishijee?\nTsutsu ko lɛ, jeŋ shikpalɔi ni ehe gbɛ́i lɛ kɛɛ je lɛ bɛ shishijee. Shi amrɔ nɛɛ, amɛteŋ mɛi pii kpɛlɛɔ nɔ akɛ eyɛ shishijee. Biblia lɛ ewie jeeŋmɔ akɛ, je lɛ yɛ shishijee.—1 Mose 1:1.\nTe shikpɔŋ lɛ yɔɔ hã tɛŋŋ?\nYɛ blema lɛ, mɛi pii susu akɛ shikpɔŋ lɛ yɛ tɛtrɛɛ. Afi 500 kɛmiimɔ afi 400 D.Ŋ.B. lɛ, Greek jeŋ shikpalɔi wie akɛ eyɛ kokloo. Shi no mli lɛ, Biblia ŋmalɔ Yesaia ewie aaafee afii 300 sɔŋŋ kɛtsɔ hiɛ akɛ, shikpɔŋ lɛ yɛ “kokloo.”—Yesaia 40:22; shishigbɛ niŋmaa.\nAni ŋwɛi ni wɔnaa nɛɛ baanyɛ afite?\nGreek jeŋ shikpalɔ ko ni atsɛɔ lɛ Aristotle, ni hi shi yɛ afi 400 kɛmiimɔ afi 300 D.Ŋ.B. lɛ tsɔɔ mɛi akɛ, shikpɔŋ lɛ nɔ pɛ nibii fiteɔ yɛ, shi ŋulamii lɛ kɛ nibii ni yɔɔ ŋwɛi lɛ tsakeŋ, ni amɛfiteŋ kɔkɔɔkɔ. Mɛi hiɛ susumɔ nɛɛ mli afii ohai abɔ. Shi afi 1800 kɛmiimɔ afi 1900 mli lɛ, jeŋ shikpalɔi tsɔɔ akɛ adebɔɔ nibii nyɛɔ amɛfiteɔ. Amɛtsɔɔ mli akɛ, ekɔɔɔ he eko he ni adebɔɔ nɔ ko yɔɔ, ŋwɛi jio, shikpɔŋ jio lɛ, ebaanyɛ efite. Jeŋ shikpalɔi ni hã susumɔ nɛɛ he shi lɛ ateŋ mɔ kome ni atsɛɔ lɛ Lord Kelvin lɛ wie akɛ, Biblia lɛ wieɔ yɛ ŋwɛi kɛ shikpɔŋ lɛ he akɛ: “Amɛbaafite tamɔ atade fiteɔ lɛ.” (Lala 102:25, 26) Kelvin he eye akɛ, Nyɔŋmɔ baanyɛ akpɛ eyiŋ akɛ eŋmɛŋ gbɛ ni nibii ni fiteɔ nɛɛ akpãtã edebɔɔ nibii lɛ ahiɛ, ni nakai pɛpɛɛpɛ Biblia lɛ tsɔɔ.—Jajelɔ 1:4.\nMɛni hiɛ shibɔlemɔ ŋulamii tamɔ wɔshikpɔŋ lɛ mli?\nAristotle tsɔɔ mɛi akɛ, ŋulamii kɛ shibɔlemɔ ŋulamii fɛɛ ni yɔɔ ŋwɛi lɛ hɔlɔ nibii komɛi ni tamɔ glasei koklobii amli, ni glase lɛ eko hɔ eko mli, ni glase ni shikpɔŋ lɛ hɔ mli lɛ yɛ teŋ tuuntu. Kɛjɛ afi 1700 Ŋ.B. kɛbaa lɛ, jeŋ shikpalɔi na akɛ, etamɔ nɔ ni ŋulamii kɛ shibɔlemɔ ŋulamii lɛ tsotsoro shi yɛ kɔɔyɔɔ lɛ mli. Shi Hiob wolo lɛ ni aŋma aaafee afi 1473 D.Ŋ.B. lɛ wie akɛ, shikpɔŋ lɛ Bɔlɔ lɛ kɛ “shikpɔŋ lɛ etsotsoro shi, ni etsotsorooo nɔ ko nɔ ko nɔ.”—Hiob 26:7.\nBIBLIA LƐ JEEE TSOFAFEEMƆ HE WOLO, SHI HELATSAMƆ HE SAJI NI AKPA SHI ANA LƐ PII YƐ NI EWO ŊAA YƐ HE MOMO.\nHelatsɛmɛi ni ahãaa amɛfutu mɛi.\nMose Mla lɛ wie akɛ, akahã mɛi ni miiye kpiti lɛ futu mɛi krokomɛi. Afi 500 kɛmiimɔ afi 1500 Ŋ.B. lɛ, tsɛŋemɔ helai ba waa, ni no hã datrɛfoi na akɛ esaaa akɛ amɛkɛ mɛi ni yeɔ tsɛŋemɔ helai futuɔ mɛi krokomɛi. Kɛbashi ŋmɛnɛ lɛ, akɛ helatsamɔ gbɛ nɛɛ miitsu nii.—3 Mose, yitso 13 kɛ 14.\nDɛ̃ ni afɔɔ kɛ́ ata gbonyo he.\nBe ko ni eho lɛ, kɛ́ datrɛfoi yatsu gbohii ahe nii lɛ, amɛfɔɔɔ amɛdɛ̃, kɛkɛ lɛ, amɛyakwɛ helatsɛmɛi. Enɛ hã mɛi pii gboi. Nifeemɔ nɛɛ tee nɔ aahu kɛyashi aaafee afi 1900 Ŋ.B. Shi Mose Mla lɛ wie akɛ, mɔ fɛɛ mɔ ni baata gbonyo he lɛ, ehe tseee yɛ kusum naa. Ewie po akɛ, kɛ́ mɔ ko yata gbonyo he lɛ, esa akɛ etsuu ehe, ni ekɛ nu afee nakai. Jamɔŋ nifeemɔi nɛɛ hã mɛi ná gbɔmɔtsoŋ hewalɛ kpakpa.—4 Mose 19:11, 19.\nBɔ ni sa akɛ ato wamɔ he gbɛjianɔ ahã.\nDaa afi lɛ, musuŋtsɔmɔ hela gbeɔ gbekɛbii ni fa fe 500,000, ejaakɛ atooo wamɔ he gbɛjianɔ jogbaŋŋ yɛ hei ni amɛteŋ mɛi pii yɔɔ lɛ. Mose Mla lɛ tsɔɔ akɛ, esa akɛ aya niiasɛɛ yɛ he ko ni bɛŋkɛɛɛ gbɔmɛi, ni kɛ́ agbe naa hu lɛ, atsĩ nɔ.—5 Mose 23:13.\nBe ni esa akɛ afo mɔ ketia.\nNyɔŋmɔ Mla lɛ kɛɛ kɛ́ afɔ binuu lɛ, afo lɛ ketia yɛ gbi ni ji kpaanyɔ lɛ nɔ. (3 Mose 12:3) Ana akɛ, kɛ́ afɔ gbekɛ ŋmɔŋ lɛ, otsi sɛɛ dani elá nyɛɔ ewɔɔ. Shi dani jeŋ shikpalɔi baale enɛ lɛ, gbɛtsɔɔmɔ ni nilee yɔɔ mli ni Biblia lɛ kɛhã nɛɛ bu gbekɛbii ahe waa.\nBɔ ni wɔhenumɔi baanyɛ asa wɔgbɔmɔtsoŋ hewalɛnamɔ he.\nMɛi ni taoɔ tsofafeemɔ saji amli kɛ jeŋ shikpalɔi kɛɛ henumɔi kɛ sui kpakpai tamɔ miishɛɛ, hiɛnɔkamɔ, hiɛsɔɔ, kɛ tɔmɔi ni akɛkeɔ lɛ hi kɛhã wɔgbɔmɔtso lɛ. Biblia lɛ kɛɔ akɛ: “Tsui ni yɔɔ miishɛɛ lɛ, eji tsofa kpakpa, shi tsui ni ekumɔ lɛ, egbɔjɔɔ mɔ.”—Abɛi 17:22.\nKɛmaje Mɔ Ko Kɛmaje Mɔ Ko Ani Ebe Eho Aloo Ewieɔ Wɔsɛɛ Nibii Po Ahe?\nNiŋmaa Woji ni afee yɛ henɔi srɔtoi amli ni obaanyɛ oŋɔ eko BUU-MƆƆ Ani Biblia Lɛ He Yɛ Sɛɛnamɔ Lolo?\nTswaa Ni Obo Toi Nibii ni atswaa aboɔ toi ni obaanyɛ oŋɔ eko BUU-MƆƆ Ani Biblia Lɛ He Yɛ Sɛɛnamɔ Lolo?\nKɛmaje Mɔ Ko Kɛmaje Mɔ Ko BUU-MƆƆ Ani Biblia Lɛ He Yɛ Sɛɛnamɔ Lolo?\nAni Biblia Lɛ He Yɛ Sɛɛnamɔ Lolo?\nBUU-MƆƆ Ani Biblia Lɛ He Yɛ Sɛɛnamɔ Lolo?


Yesu nyɛ Maria, kpee shihilɛ ko ni jaraa waa lɛ naa | Kasemɔ Amɛhemɔkɛyeli Lɛ\nKANEMƆ YƐ Afrikaans Albania Amharic Arabic Armenia Armenia (West) Aymara Bengali Bicol Blɔfo Bulgaria Catalan Cebuano Chichewa Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Mandarin (Traditional) Chitonga Chitumbuka Cibemba Croatia Czech Dangme Denmark Dutch Efik Estonia Ewe Finland French Ga Georgia Germany Greenland Guarani Gujarat Gun Haitian Creole Hebri Hela Hiligaynon Hindi Hungary Igbo Iloko Indonesia Italia Japan Kannada Kazakh Kikaonde Kikuyu Kiluba Kimbundu Kinyarwanda Kirghiz Kirundi Kongo Korea Krio Kwanyama Latvia Lingala Lithuania Luganda Luo Macedonia Malagasy Malayalam Malta Marathi Maya Mizo Myanmar Ndebele Nepali Ngabere Norway Nzema Ossetia Pangasinan Papiamento (Aruba) Papiamento (Curaçao) Persia Poland Portuguese (Brazil) Punjabi Quechua (Ayacucho) Quechua (Bolivia) Rarotongan Romania Russia Samoa Sango Sepedi Serbia (Roma) Serbian (Cyrillic) Sesotho (Lesotho) Setswana Shona Silozi Sinhala Slovak Slovenia Spania Sranantongo Swahili Swahili (Congo) Sweden Tagalog Tahiti Tamil Tatar Telugu Thailand Tigrinya Tshiluba Tsonga Turkey Tuvalu Twi Ukrain Umbundu Urdu Uzbek Venda Vietnam Xhosa Yoruba Zulu\nKASEMƆ AMƐHEMƆKƐYELI LƐ | MARIA\nEkpee Jaramɔ Shihilɛ ko Naa\nYESU kɛ ŋmɛlɛtswai babaoo epiŋ yɛ sɛŋmɔtso lɛ nɔ ni egbo. Maria kula shi, sane lɛ edɔlɛ aahu akɛ elé nɔ ni ebaawie po. Bo ni ebinuu lɛ bo waa dani egbo lɛ miigbɛɛ yɛ etoiiaŋ lolo. Shwane ŋmɛlɛ 12 pɛ atswa, shi duŋ ewo. Ni amrɔ nɛɛ shikpɔŋ lɛ miihoso waa. (Mateo 27:45, 51) Ekolɛ, yɛ Maria hiɛ lɛ, efee tamɔ nɔ ni Yehowa diɛŋtsɛ miihã jeŋ fɛɛ ale akɛ, Yesu Kristo gbele lɛ edɔlɛ waa fe mɔ fɛɛ mɔ.\nNakai shwane lɛ, Maria ye awerɛho yɛ ebinuu lɛ he, be ni jeŋ tseɔ ekoŋŋ yɛ Golgota, loo Yitsoŋoŋohe lɛ. (Yohane 19:17, 25) Eeenyɛ efee akɛ ebinuu lɛ sane bayi ejwɛŋmɔŋ. Ekolɛ ekai sane ko ni tee nɔ aaafee afii 33 ni eho. Be ni ekɛ Yosef kɛ amɛbi ni amɛshwɛɛɛ ehe kwraa lɛ etee sɔlemɔwe lɛ yɛ Yerusalem lɛ, akɛ mumɔ etsirɛ nuumo ko ni atsɛɔ lɛ Simeon ni egba gbalɛ ko. Egba akɛ Yesu baafee nibii kpelei, shi ekɛfata he akɛ, be ko baashɛ ni Maria baanu he tamɔ nɔ ni akɛ tsi egbu emli. (Luka 2:25-35) Amrɔ nɛɛ ni ebinuu lɛ egbo nɛɛ, kpaako enu anɔkwa wiemɔi nɛɛ ashishi jogbaŋŋ.\nMaria kɛ shihilɛ ko ni jaraa waa kpe\nMɛi kɛɔ akɛ nɔ ko ni wa waa, ni dɔɔ mɔ fe fɛɛ ni mɔ ko baanyɛ ekɛkpe ji ni ebi baagbo. Gbele ji henyɛlɔ ko ni yitsoŋ wa waa, ni eye wɔteŋ mɔ fɛɛ mɔ awui yɛ gbɛ ko nɔ. (Romabii 5:12; 1 Korintobii 15:26) Ani wɔbaanyɛ wɔkpee awui ni gbele yeɔ wɔ lɛ naa? Wɔbaasusu nibii ni tee nɔ yɛ Maria shihilɛ mli kɛjɛ be ni Yesu bɔi esɔɔmɔ nitsumɔ lɛ kɛyashi be ni agbele lɛ lɛ kɛ no sɛɛ fioo lɛ he. Enɛ baahã wɔkase Maria hemɔkɛyeli lɛ he saji pii. Hemɔkɛyeli nɛɛ ji nɔ ni wa lɛ ni enyɛ ekpee shihilɛ ni jaraa waa ni ekɛkpe lɛ naa.\n“NƆ FƐƐ NƆ NÍ EEEKƐƐ NYƐ LƐ, NYƐFEA”\nNyɛhãa wɔkɛ wɔjwɛŋmɔ ayaa nɔ ni tee nɔ afii etɛ kɛ fã dani Yesu baagbo lɛ nɔ. Maria nu he akɛ etsɛŋ ni eshihilɛ baatsake. Yɛ Nazaret maŋ ni edaaa lɛ mli po lɛ, mɛi miiwie Yohane Baptisilɔ lɛ kɛ tsui tsakemɔ sane ni kanyaa mɔ ni eshiɛɔ lɛ he. Maria na akɛ ebinuu nukpa lɛ bu shiɛmɔ nɛɛ akɛ okadi ni tsɔɔ akɛ be eshɛ ni ebaaje esɔɔmɔ lɛ shishi. (Mateo 3:1, 13) Kɛ́ Yesu shi shĩa lɛ, Maria kɛ weku lɛ mli bii krokomɛi ni eshwɛ lɛ ashihilɛ baatsake kwraa. Mɛni hewɔ?\nEeenyɛ efee akɛ, no mli lɛ Yosef, ni ji Maria wu lɛ, egbo momo. Kɛ́ nakai ni lɛ, belɛ, gbele jeee nɔ ko hee kɛhã Maria. * Amrɔ nɛɛ jeee “ŋaalɔ lɛ bi” pɛ ji gbɛ́i ni akɛle Yesu, shi ale lɛ hu akɛ “ŋaalɔ” lɛ. Ekã shi faŋŋ akɛ, Yesu emɔ etsɛ nitsumɔ lɛ mli ni bianɛ lɛ lɛ ji mɔ ni kwɛɔ emami kɛ enyɛmimɛi bibii lɛ; no mli lɛ, kɛ́ hooo lɛ eyɛ nyɛmimɛi ekpaa loo nɔ ni fe nakai. (Mateo 13:55, 56; Marko 6:3) Kɛ́ Yesu tsɔɔ Yakobo, ni ji binuu nukpa yɛ esɛɛ lɛ, ni lɛ ekwɛ nitsumɔ lɛ nɔ po lɛ, shi ni Yesu, ni ji amɛnyɛmi nukpa lɛ shiɔ lɛ efeŋ mlɛo kɛhaŋ weku lɛ. Ani ekolɛ Maria ye etsui yɛ Yesu shimɔ lɛ he, akɛni sɔ̃i pii jwere enɔ momo lɛ hewɔ? Wɔnyɛŋ wɔtsɔɔ. Shi sanebimɔ ko ni he hiaa waa ji: Te ebaafee enii ehã tɛŋŋ kɛ́ ená ele akɛ Yesu ni jɛ Nazaret lɛ ebatsɔ Yesu Kristo ni ji shiwoo Mesia ni awie ehe kɛjɛ blema lɛ? Biblia mli sane ko baaye abua wɔ ni wɔná sanebimɔ nɛɛ hetoo.—Yohane 2:1-12.\nYesu tee Yohane ŋɔɔ ni ebaptisi lɛ, no sɛɛ lɛ ebatsɔ Mɔ ni Nyɔŋmɔ Efɔ lɛ Mu lɛ, loo Mesia lɛ. (Luka 3:21, 22) No sɛɛ lɛ, ebɔi ekaselɔi lɛ halamɔ. Eyɛ mli akɛ dekã bɛ enitsumɔ lɛ he kwraa moŋ, shi ehe be ni ekɛ eweku lɛ kɛ enanemɛi fee ekome kɛná miishɛɛ yɛ nifeemɔi komɛi ashishi. Be ko lɛ, Yesu, emami, ekaselɔi lɛ, kɛ enyɛmimɛi hii lɛ, tee yookpeemɔ ko shishi yɛ Kana. Eeenyɛ efee akɛ Kana nɛɛ yɛ gɔŋ nɔ ni ekɛ Nazaret teŋ jekɛmɔ aaafee kilomitai 13. Be ni nifeemɔ lɛ yaa nɔ lɛ, Maria na akɛ naagba ko eba. Ekolɛ ena akɛ gbalashilɛ mli hefatalɔi lɛ wekumɛi lɛ ekomɛi atsui miiye, amɛmiikwɛkwɛɛ amɛhiɛ ni amɛmiiwiewie ablɛbiaŋ amɛmiitsɔɔtsɔɔ amɛhe. Amɛwein lɛ etã! Yɛ Yudafoi akusum naa lɛ, kɛ́ wein tã yɛ nifeemɔ ko ni tamɔ nɛkɛ shishi lɛ, ekɛ hiɛgbele baa weku ni feɔ nii lɛ nɔ, ni efiteɔ nifeemɔ lɛ. Maria nu he ehã amɛ ni etee eyana Yesu.\nEkɛɛ ebinuu lɛ akɛ, “Amɛbɛ wein.” Wɔlé nɔ ni kulɛ Maria taoɔ ni Yesu afee; shi ele akɛ ebinuu lɛ ji gbɔmɔ wulu ni baafee naakpɛɛ nii. Ekolɛ esusu akɛ Yesu baabɔi naakpɛɛ nii lɛ feemɔ amrɔ nɔŋŋ. Yɛ gbɛ ko nɔ lɛ, ekɛɛ Yesu akɛ, “Mibi feemɔ he nɔ ko!” Ekolɛ hetoo ni Yesu hã lɛ lɛ hã ehiɛ fee lɛ yaa. Ekɛɛ lɛ akɛ: “Mɛɛ sane mikɛo yɔɔ, awó?” Mɛi komɛi susuɔ akɛ nɔ ni Yesu wie lɛ etsɔɔɔ bulɛ, shi jeee nakai sane lɛ ji. Kɛ̃lɛ, ejɛ bulɛ mli ejaje ejwɛŋmɔ. Yesu miikai emami akɛ jeee lɛ ji mɔ ni esa akɛ etsɔɔ lɛ bɔ ni esa akɛ etsu esɔɔmɔ nitsumɔ lɛ ehã; e-Tsɛ, Yehowa, ji mɔ ni yɔɔ hegbɛ akɛ efeɔ nakai.\nAkɛni Maria ji yoo ni nuɔ nii ashishi ni ebaa ehe shi hewɔ lɛ, ekpɛlɛ jajemɔ ni Yesu jaje lɛ lɛ nɔ. Etsɔ̃ ehe ehã tsuji ni woɔ wein lɛ ni ekɛɛ amɛ akɛ: “Nɔ fɛɛ nɔ ní eeekɛɛ nyɛ lɛ, nyɛfea.” Maria na akɛ jeee lɛ esa akɛ etsɔɔ ebinuu lɛ nɔ ni esa akɛ efee dɔŋŋ; no najiaŋ lɛ esa akɛ lɛ kɛ mɛi krokomɛi abo Yesu toi ni amɛfee nɔ ni ebaakɛɛ amɛ lɛ. Bɔ ni Maria nu he ehã mɛi ni boteɔ gbalashihilɛ lɛ mli lɛ, nakai nɔŋŋ Yesu hu nu he ehã amɛ. Ehã nu tsɔ wein, ni enɛ ji klɛŋklɛŋ naakpɛɛ nii ni efee. Mɛni jɛ mli kɛba? “Ekaselɔi lɛ he enɔ amɛye.” Maria hu he Yesu nɔ eye. Ena lɛ akɛ e-Nuŋtsɔ kɛ e-Yiwalaherelɔ shi jeee akɛ ebi kɛkɛ.\nŊmɛnɛ lɛ, fɔlɔi baanyɛ akase nibii pii kɛjɛ Maria hemɔkɛyeli lɛ mli. Mɔ ko tsɔseko bi ni eye emuu tamɔ Yesu pɛŋ. Shi fɛɛ sɛɛ lɛ, kɛ́ gbekɛ ko da ni ebatsɔ onukpa lɛ, bei komɛi lɛ ekɛ naagbai baa. Bei komɛi lɛ, fɔlɔi komɛi kɛ amɛbii ni edara lɛ yeɔ oookɛɛ gbekɛbii ji amɛ, tsɛbelɛ esaaa akɛ amɛfeɔ nakai. (1 Korintobii 13:11) Mɛni fɔlɔi baanyɛ afee kɛye abua amɛbii ni edara lɛ? Nɔ kome ni amɛbaanyɛ amɛfee ji, ni amɛaahã amɛbii ni yeɔ anɔkwa lɛ ale akɛ amɛheɔ amɛyeɔ akɛ amɛbaaya nɔ amɛhi shi yɛ nibii ni amɛkase kɛjɛ Biblia lɛ mli lɛ anaa, koni Yehowa ajɔɔ amɛ. Kɛ́ fɔlɔ ko jɛ heshibaa mli ewie wiemɔi ni tamɔ nɛkɛ etsɔɔ ebii ni edara lɛ, ebaaye ebua amɛ waa. Ekã shi faŋŋ akɛ, Yesu hiɛ sɔ bɔ ni Maria fĩ esɛɛ yɛ esɔɔmɔ nitsumɔ lɛ mli lɛ waa.\n“ENYƐMIMƐI LƐ . . . HEEE ENƆ YEEE”\nYɛ afii etɛ kɛ fã ni Yesu kɛtsu esɔɔmɔ nitsumɔ lɛ mli lɛ, awieee Maria he tsɔ yɛ Sanekpakpai lɛ amli. Kaimɔ akɛ, eeenyɛ efee akɛ no mli lɛ Maria ji okulafo, ni ekolɛ eyɛ bii bibii yɛ shĩa ni ekome eekwɛ amɛ. No hewɔ lɛ, ekolɛ ebaawa kɛhã lɛ akɛ eeenyiɛ Yesu sɛɛ be ni eshiɛɔ yɛ emaŋ lɛ mli lɛ. (1 Timoteo 5:8) Fɛɛ sɛɛ lɛ, etee nɔ ejwɛŋ nibii ni ekase kɛjɛ ŋmalɛi amli ni kɔɔ Mesia lɛ he lɛ nɔ, ni etee kpeei ni afeɔ yɛ kpeehe ni yɔɔ amɛmaŋ lɛ mli lɛ, taakɛ amɛweku lɛ fɔɔ feemɔ lɛ.—Luka 2:19, 51; 4:16.\nNo hewɔ lɛ, eeenyɛ efee akɛ be ni Yesu wieɔ etsɔɔ mɛi yɛ kpeehe ni yɔɔ Nazaret lɛ, no mli lɛ Maria yɛ jɛmɛ. Kwɛ bɔ ni emii baashɛ ehe ahã be ni ebinuu lɛ wie akɛ Mesia lɛ he gbalɛ ko ni agba afɔ̃ shi afii ohai abɔ ni eho lɛ eba mli yɛ enɔ amrɔ nɛɛ! Shi be ni Maria na akɛ emaŋbii ni ji Nazaretbii lɛ heee ebi lɛ nɔ yeee lɛ, egba enaa waa. Amɛka ebi lɛ po gbee!—Luka 4:17-30.\nYesu nyɛmimɛi hii krokomɛi lɛ heee enɔ yeee, ni enɛ hu gba Maria naa waa. Yohane 7:5 lɛ hãa wɔnaa akɛ eyɛ mli akɛ Maria he Yesu nɔ eye moŋ, shi Yesu nyɛmimɛi hii ejwɛ lɛ efeee nakai. Wɔkaneɔ akɛ: “Enyɛmimɛi lɛ . . . heee enɔ yeee.” Kɛ́ hooo lɛ, Yesu yɛ nyɛmimɛi yei enyɔ, shi Biblia lɛ etsɔɔɔ kɛji amɛhe enɔ ye loo amɛfeee nakai. * Bɔ fɛɛ bɔ ni sane lɛ ji lɛ, Maria na akɛ ewa ákɛ akɛ mɛi ni akɛ amɛ ehiɛɛɛ hemɔkɛyeli kome lɛ aaahi shi. Ehe bahia ni eŋmɛ pɛpɛɛpɛ; esa akɛ eye Yehowa anɔkwa, ni yɛ nakai beaŋ nɔŋŋ lɛ, ebɔ mɔdɛŋ ni eye ebua eweku lɛ mli bii krokomɛi lɛ ni amɛbale anɔkwale lɛ yɛ gbɛ ni haŋ amɛsusu akɛ eenyɛ amɛnɔ loo ekɛ amɛ miitaa saji anaa.\nBe ko lɛ, Yesu wekumɛi komɛi—ni ekã shi faŋŋ akɛ enyɛmimɛi hii lɛ fata he lɛ—tee lɛ “mɔmɔ.” Yɛ anɔkwale mli lɛ, amɛkɛɛ akɛ: “Eyiŋ miikã lɛ.” (Marko 3:21, 31) Maria fata ebihii lɛ ahe ni atee, jeee akɛ ekpɛlɛɔ nɔ ni amɛkɛɔ lɛ nɔ, shi ekolɛ esusu akɛ amɛbaanu loo amɛbaana nɔ ko ni baahã amɛhe Yesu nɔ amɛye. Ani eba mli nakai? Yesu fee naakpɛɛ nii pii ni etsɔɔ anɔkwalei ni nɔ bɛ, shi loloolo lɛ, Maria bihii krokomɛi lɛ heee enɔ yeee. Ekolɛ sane lɛ wo Maria mli la fioo, ni ebi ehe akɛ, “Mɛni kwraa amɛtaoɔ ni amɛnu loo amɛna dani amɛhe Yesu nɔ amɛye?”\nAni esoro jamɔ ni oyɔɔ mli lɛ yɛ nɔ ni owekumɛi lɛ yɔɔ mli lɛ he? Nibii pii yɛ ni obaanyɛ okase kɛjɛ Maria hemɔkɛyeli lɛ mli. Maria nijiaŋ ejeee wui yɛ ewekumɛi ni heee yeee lɛ ahe. Moŋ lɛ, efee nibii ni baahã amɛna akɛ nɔ ni eheɔ eyeɔ lɛ ehã ená miishɛɛ kɛ toiŋjɔlɛ. Yɛ nakai beaŋ nɔŋŋ lɛ, etee nɔ efĩ Yesu sɛɛ. Eeenyɛ efee akɛ ehiɛ tseɔ Yesu bei komɛi, ni ekolɛ ená ni Yesu yɛ amɛmasɛi lolo. Kɛ́ ebalɛ nakai po lɛ, enyɛ eye ehe nɔ. Ena akɛ eji hegbɛ ni ená akɛ eeefĩ Yesu sɛɛ ni ewo lɛ hewalɛ. Ani bo hu obaaye obua obii lɛ ni amɛkɛ Nyɔŋmɔ aye klɛŋklɛŋ gbɛhe yɛ amɛshihilɛ mli?\n“TSI AAAGBU OSUSUMA MLI”\nAni ajɔɔ Maria yɛ hemɔkɛyeli ni eyɔɔ yɛ Yesu mli lɛ hewɔ? Yehowa woɔ mɛi fɛɛ ni yɔɔ hemɔkɛyeli lɛ nyɔmɔ loo ejɔɔ amɛ, ni nakai pɛpɛɛpɛ efee ehã Maria. (Hebribii 11:6) Bo lɛ susumɔ bɔ ni Maria mii baashɛ ehe ahã kɛ́ eebo ebi lɛ toi, loo bɔ ni ebaanu he ehã kɛ́ mɛi ni eyabo Yesu shiɛmɔ lɛ toi lɛ miigba lɛ nibii ni amɛnu lɛ.\nNɔkwɛmɔnii babaoo ni Yesu kɛtsu nii lɛ hãa anaa akɛ tsɔsemɔ ni Yosef kɛ Maria kɛhã lɛ lɛ ná enɔ hewalɛ\nEkolɛ nibii ni Yesu tsi tã yɛ enɔkwɛmɔnii lɛ amli lɛ hã Maria kai Yesu gbekɛbiiashi be ni edaa yɛ Nazaret lɛ. Eeenyɛ efee akɛ Yesu nɔkwɛmɔnii ni kɔɔ yoo ko ni miibɛɛ eshĩa ni etao eshika ni elaaje, mɛi ni miiwiɛ nii, loo kane ni asũ ni akɛma kanetso nɔ lɛ he lɛ, hã Maria kai be ni ehiɛ Yesu bibioo yɛ emasɛi ni etsuɔ shĩa nii lɛ. (Luka 11:33; 15:8, 9; 17:35) Be ni Yesu wie akɛ epã lɛ teremɔ waaa ni ejatsu lɛ etsiii lɛ, ekolɛ Maria jwɛŋmɔ tee shwane ko ni eekwɛ Yosef be ni etsɔɔ Yesu bɔ ni agbɔɔ apã ahãa bɔ ni afee ni ekaye kooloo ni baatere lɛ awui lɛ nɔ, ni enɛ hã emii shɛ ehe waa. (Mateo 11:30) Ŋwanejee ko bɛ he akɛ, be fɛɛ be ni Maria baashwie eyiŋ yɛ hegbɛ ni Yehowa kɛduro lɛ akɛ ewa ni atsɔse bi ni baatsɔ Mesia lɛ he lɛ, etsui nyɔɔ emli waa diɛŋtsɛ. Ekã shi faŋŋ akɛ, be fɛɛ be ni ebaabo Yesu ni ji adesa tsɔɔlɔ ni fe fɛɛ, mɔ ni nyɛɔ ehãa anaa nibii ni nɔ bɛ ni abaanyɛ akase kɛjɛ nibii ni mɔ fɛɛ mɔ le lɛ mli lɛ toi lɛ, enáa miishɛɛ waa!\nFɛɛ sɛɛ lɛ, Maria ba ehe shi. Yesu ekɛɛɛ akɛ ákɛ woo krɛdɛɛ ko ahã Maria, aahu ni eeekɛɛ akɛ aja lɛ. Be ko be ni eshiɛɔ ehãa asafo ko lɛ, yoo ko ni yɔɔ mɛi lɛ ateŋ lɛ wo egbee nɔ ni ekɛɛ akɛ ajɔɔ Yesu nyɛ akɛ efɔ lɛ. Shi Yesu here nɔ akɛ: ‘Ajɔɔ mɛi ni nuɔ Nyɔŋmɔ wiemɔ lɛ ni amɛyeɔ nɔ lɛ moŋ!’ (Luka 11:27, 28) Ni be ko be ni mɛi komɛi kɛɛ Yesu akɛ enyɛ kɛ enyɛmimɛi hii lɛ miitao lɛ lɛ, ekɛɛ amɛ akɛ mɛi ni heɔ enɔ yeɔ lɛ moŋ ji enyɛmɛi kɛ enyɛmimɛi. Maria mli fuuu Yesu kwraa yɛ nɔ ni ewie nɛɛ hewɔ, ejaakɛ ena nɔ ni etsɔɔ lɛ—mɛi ni heɔ yeɔ lɛ ahe hiaa kwraa fe heloonaa wekumɛi.—Marko 3:32-35.\nMɛɛ wiemɔi po okɛbaatsɔɔ dɔlɛ ni Maria nu he be ni ena ebi lɛ ni eepiŋ yɛ tso lɛ nɔ aahu kɛyashi egbo lɛ mli? Afii komɛi asɛɛ lɛ, bɔfo Yohane ni na nɔ ni tee nɔ lɛ ŋma nɔ ko ni sa kadimɔ waa, akɛ: Be ni Yesu piŋɔ ni egboɔ lɛ, Maria damɔ “Yesu sɛŋmɔtso lɛ masɛi.” Nɔ ko nɔ ko nyɛɛɛ agbala nyɛ ni yeɔ anɔkwa ni yɔɔ suɔmɔ nɛɛ kɛ ebi lɛ teŋ kɛyashi egbele mli tɔŋŋ. Yesu na lɛ, ni eyɛ mli akɛ enaaa lɛ mlɛo akɛ eeemu ni ewie moŋ, shi emia ehiɛ ni ewie. Etuu enyɛ lɛ ewo bɔfo Yohane, ni ji bɔfo ni esumɔɔ waa lɛ dɛŋ. Akɛni Yesu nyɛmimɛi hii lɛ heee enɔ yeee lolo hewɔ lɛ, etuuu Maria ewooo amɛteŋ mɔ ko dɛŋ, shi moŋ etuu lɛ ewo esɛɛnyiɛlɔi anɔkwafoi lɛ ateŋ mɔ kome dɛŋ. Nɔ ni Yesu fee nɛɛ tsɔɔ akɛ, esa akɛ nuu ni yɔɔ hemɔkɛyeli lɛ akwɛ lɛ diɛŋtsɛ emɛi, titri lɛ yɛ nibii ni kɔɔ amɛ kɛ Yehowa teŋ wekukpaa lɛ he.—Yohane 19:25-27.\nBe ni Yesu gbo lɛ, Maria nu piŋmɔ ni jaraa waa ni agba afɔ̃ shi jeeŋmɔ akɛ ekɛbaakpe lɛ he. Kɛ́ ewa kɛhã wɔ akɛ wɔɔna bɔ ni Maria piŋ ehã lɛ, no lɛ, bɛ wɔnyɛŋ wɔna nɔ hewɔ ni gbii etɛ pɛ sɛɛ lɛ ena miishɛɛ lɛ! Maria na naakpɛɛ nii ni fe fɛɛ lɛ ni ji Yesu shi ni atee lɛ! Ena miishɛɛ waa, sɛɛ mli lɛ Yesu jie ehe kpo etsɔɔ enyɛmi Yakobo yɛ teemɔŋ. (1 Korintobii 15:7) Enɛ ná Yakobo kɛ Yesu nyɛmimɛi krokomɛi lɛ anɔ hewalɛ waa diɛŋtsɛ. Sɛɛ mli lɛ, amɛhe Yesu nɔ ye akɛ lɛ ji Kristo lɛ. Etsɛɛɛ nɔŋŋ ni amɛkɛ amɛnyɛ bɔi Kristofoi akpeei yaa, ni ‘amɛhiɛ sɔlemɔ mli waa.’ (Bɔfoi lɛ Asaji 1:14) Sɛɛ mli lɛ, amɛteŋ mɛi enyɔ, Yakobo kɛ Yuda, ŋmala Biblia lɛ mli woji lɛ eko.\nMaria na miishɛɛ waa akɛ ebihii krokomɛi lɛ ebatsɔmɔ Kristofoi ni yeɔ anɔkwa\nBe ni Maria kɛ ebihii lɛ bua amɛhenaa ni amɛsɔle lɛ ji naagbee ni atsi egbɛ́i tã yɛ Biblia lɛ mli. Kwɛ bɔ ni amu Maria he sane ni yɔɔ Biblia lɛ mli lɛ naa jogbaŋŋ ahã, ni enɛ ji nɔkwɛmɔnɔ ni nɔ bɛ ni eshi ehã wɔ! Akɛni Maria yɛ hemɔkɛyeli hewɔ lɛ, enyɛ ekpee shihilɛ ko ni jaraa waa lɛ naa, ni yɛ naagbee lɛ enine shɛ jwetri ko ni yɔɔ nyam waa nɔ. Kɛ́ wɔkase ehemɔkɛyeli lɛ, wɔ hu wɔbaanyɛ wɔkpee jaramɔ shihilɛ fɛɛ jaramɔ shihilɛ ni jeŋ ni haomɔi eyi mli tɔ nɛɛ kɛbaaba wɔnɔ lɛ naa, ni wɔbaaná jɔɔmɔi babaoo fe bɔ ni wɔsusuɔ lɛ po.\n^ kk. 8 Kɛjɛ be ni atsĩ Yosef tã yɛ sane ko ni tee nɔ be ni Yesu eye afii 12 lɛ sɛɛ lɛ, atsĩii etã dɔŋŋ yɛ Sanekpakpai lɛ amli. Nakai sane lɛ sɛɛ lɛ, awie Yesu mami kɛ Yesu nyɛmimɛi lɛ ahe, shi awieee Yosef he dɔŋŋ. Be ko lɛ, atsɛ Yesu “Maria bi lɛ,” shi atsĩii Yosef tã.—Marko 6:3.\n^ kk. 16 Yosef jeee Yesu tsɛ diɛŋtsɛ, no hewɔ lɛ wɔbaanyɛ wɔkɛɛ akɛ mɛi ni awie amɛhe nɛɛ jeee Yesu nyɛmimɛi diɛŋtsɛ, shi moŋ enyɛ bii.—Mateo 1:20.\nMaria Magdalena—“Mina Nuŋtsɔ Lɛ!”


Yesu yɛ Galilea Ŋshɔ lɛ Naa | Yesu Wala Shihilɛ\nYESU JIE EHE KPO TSƆƆ YƐ GALILEA ŊSHƆ LƐ NAA\nESA AKƐ PETRO KƐ MƐI KROKOMƐI ALƐ GWANTƐŊI LƐ\nNaagbee gbɛkɛ dani abaagbe Yesu lɛ, ekɛɛ ebɔfoi lɛ akɛ: “Shi kɛ́ atee mi shi lɛ, matsɔ nyɛhiɛ kɛya Galilea.” (Mateo 26:32; 28:7, 10) Amrɔ nɛɛ, esɛɛnyiɛlɔi lɛ babaoo etee Galilea, shi mɛni sa akɛ amɛfee yɛ jɛmɛ?\nGbi ko lɛ, Petro kɛɛ bɔfoi lɛ ateŋ mɛi ekpaa akɛ: “Miiya wuo.” Amɛ fɛɛ amɛkɛɛ lɛ akɛ: “Wɔ hu wɔkɛ bo miiya.” (Yohane 21:3) Nakai nyɔɔŋ lɛ mli fɛɛ lɛ, amɛgbeee nɔ ko. Be ni je miihe atsɛre lɛ, Yesu bapue yɛ ŋshɔ lɛ naa, shi amɛyooo lɛ. Yesu bi amɛ akɛ: “Bii, ani nyɛyɛ nɔ ko ni nyɛbaaye?” Amɛhã hetoo akɛ: “Dabi!” Yesu kɛɛ amɛ akɛ: “Nyɛfɔ̃a yaa lɛ yɛ lɛlɛ lɛ ninejurɔgbɛ ni nyɛbaaná nɔ ko.” (Yohane 21:5, 6) Amɛgbe loo babaoo aahu akɛ, amɛnyɛɛɛ yaa lɛ po amɛgbala.\nYohane kɛɛ Petro akɛ: “Nuŋtsɔ lɛ ni!” (Yohane 21:7) Oya nɔŋŋ ni Petro kɔ etade nɔhaanɔ lɛ ewo ni efĩ mli, ejaakɛ ejie efɔ̃ shi. Etu egbee ŋshɔ lɛ mli, ni esere aaafee mitai 90 kɛba kpete. Mɛi ni shwɛ yɛ lɛlɛ lɛ mli lɛ gbala yaa ni loo eyi lɛ obɔ lɛ fiofio kɛnyiɛ sɛɛ.\nBe ni amɛkpeleke lɛ, amɛna “ŋai ni akɛshɛre la ni loi jwere nɔ, kɛ aboloo.” Yesu kɛɛ amɛ akɛ: “Nyɛkɛ loi ni nyɛgbe bianɛ lɛ eko abaa.” Petro yagbala yaa lɛ ni loi agboi 153 eyi mli obɔ lɛ kɛba ŋshɔ lɛ naa! Yesu kɛɛ amɛ akɛ: “Nyɛbaa, nyɛbayea nii.” Amɛteŋ mɔ ko náaa ekãa kɛbi lɛ akɛ: “Namɔ ji bo?” ejaakɛ amɛle akɛ Yesu ni. (Yohane 21:10-12) Enɛ ji shii etɛ nɔ ni ejieɔ ehe kpo etsɔɔ kaselɔi lɛ akɛ kuu.\nYesu hã amɛteŋ mɔ fɛɛ mɔ aboloo kɛ loo koni eye. No sɛɛ be ni eeenyɛ efee akɛ eekwɛ loi ni agbe lɛ, ebi Petro akɛ: “Simon, Yohane bi, ani osumɔɔ mi fe enɛɛmɛi?” Ani Petro sumɔɔ wuoyaa nitsumɔ lɛ kwraa fe nitsumɔ ni Yesu miitao ni etsu lɛ? Petro hã lɛ hetoo akɛ: “Hɛɛ, Nuŋtsɔ, ole akɛ midɔɔ ohe.” No hewɔ lɛ Yesu kɛɛ lɛ akɛ: “Lɛɛ migwantɛŋbii lɛ.”—Yohane 21:15.\nYesu bi lɛ shi kome ekoŋŋ akɛ: “Simon, Yohane bi, ani osumɔɔ mi?” Ekolɛ Petro hiɛ fee lɛ yaa, no hewɔ lɛ ekɛ hiɛdɔɔ hã lɛ hetoo akɛ: “Hɛɛ, Nuŋtsɔ, ole akɛ midɔɔ ohe.” Nɔ ni Yesu kɛɛ lɛ kɛnyiɛ sɛɛ lɛ tamɔ nɔ ni ekɛɛ lɛ momo lɛ nɔŋŋ, ekɛɛ akɛ: “Kwɛmɔ migwantɛŋi bibii lɛ tamɔ tookwɛlɔ feɔ lɛ.”—Yohane 21:16.\nYesu bi lɛ nɔ ni ji shii etɛ nɔ akɛ: “Simon, Yohane bi, ani odɔɔ mihe?” Agbɛnɛ lɛ, ekolɛ Petro miisusu kɛji Yesu heɔ lɛ eyeɔ lo. Petro wie kɛ nɔmimaa akɛ: “Nuŋtsɔ, ole nibii fɛɛ; ole akɛ midɔɔ ohe.” Shi kome ekoŋŋ lɛ, Yesu ma nɔ ni sa akɛ Petro afee lɛ nɔ mi akɛ: “Lɛɛ migwantɛŋi bibii lɛ.” (Yohane 21:17) Hɛɛ, esa akɛ mɛi ni nyiɛɔ hiɛ lɛ alɛ mɛi ni akɛbaa Nyɔŋmɔ gwantɛŋi atsũ lɛ mli lɛ.\nAkɛni Yesu tsu nitsumɔ ni Nyɔŋmɔ fã lɛ akɛ etsu lɛ hewɔ lɛ, afimɔ lɛ ni agbe lɛ. Agbɛnɛ lɛ, ehã Petro le akɛ shihilɛ ni tamɔ nakai nɔŋŋ baaba enɔ. Yesu kɛɛ lɛ akɛ: “Be ni oji oblanyo lɛ, bo diɛŋtsɛ owoɔ otade ni onyiɛɔ kɛyaa he ni osumɔɔ. Shi kɛ́ ogbɔ lɛ obaakpã oniji amli ni mɔ kroko baawo bo atade ni ebaahiɛ omli kɛya he ni osumɔɔɔ.” Kɛ̃lɛ, Yesu wo lɛ hewalɛ akɛ: “Yaa nɔ onyiɛ misɛɛ.”—Yohane 21:18, 19.\nBe ni Petro hiŋmɛi gba bɔfo Yohane nɔ lɛ, ebi Yesu akɛ: “Nuŋtsɔ, shi mɔ nɛ hu?” Hɛɛ, mɛni baaba bɔfo ni Yesu dɔɔ ehe waa lɛ nɔ wɔsɛɛ? Yesu hã lɛ hetoo akɛ: “Kɛ́ miisumɔ akɛ ehi shi kɛyashi maba lɛ, mɛni no kɔɔ yɛ ohe?” (Yohane 21:21-23) Esa akɛ Petro anyiɛ Yesu sɛɛ, ni ekahã nɔ ni mɛi krokomɛi baafee lɛ miigba enaa. Ni kɛ̃lɛ, Yesu miitsɔɔ akɛ Yohane wala sɛɛ baatsɛ fe bɔfoi krokomɛi lɛ fɛɛ, ni akɛ ba ni Yesu baaba akɛ Maŋtsɛyeli lɛ nɔ Maŋtsɛ lɛ he ninaa baahã lɛ.\nYɛ anɔkwale mli lɛ, nibii krokomɛi hu yɛ ni Yesu fee ni fa babaoo bɔ ni wolokpoi nyɛŋ ato.\nMɛni tsɔɔ akɛ bɔfoi lɛ leee nɔ ni sa akɛ amɛfee yɛ Galilea?\nTe fee tɛŋŋ bɔfoi lɛ yoo Yesu yɛ Galilea Ŋshɔ lɛ naa?\nMɛni nɔ mi Yesu ma akɛ mɛi ni nyiɛɔ hiɛ lɛ afee?\nTe Yesu tsɔɔ gbɛ nɔ ni Petro baatsɔ agbo lɛ mli hã tɛŋŋ?


Eyeɔ Ebuaa Bo Ni Otsu Naagbai Ahe Nii—Ŋaawoo Ni Biblia Lɛ Kɛhãa Yɛ Tsui Ni Ayeɔ Fe Nine, Be Ni Atsiɔ Awoɔ Be Mli, Kɛ Shoofeemɔ He\nNaagbai ni wɔkɛkpeɔ lɛ ekomɛi asɛɛ tsɛɔ, bei komɛi po lɛ, amɛheɔ afii abɔ dani anyɛɔ atsuɔ amɛhe nii. Ekolɛ amɛbaahe shi yɛ wɔshihilɛ mli dani wɔbaayɔse po. Ani ŋaawoo ni yɔɔ Biblia lɛ mli lɛ baanyɛ awa wɔ ni wɔtsu naagbai ni tamɔ nakai lɛ ahe nii? Susumɔ naagbai nɛɛ ekomɛi ahe okwɛ.\nTSUI NI AYEƆ FE NINE\nYoo ko ni atsɛɔ lɛ Rosie lɛ wie akɛ, “Misusu akɛ shihilɛi komɛi ni mikɛkpeɔ lɛ amli baawo wu kwraa fe bɔ ni eji amrɔ nɛɛ, ni enɛ hã miye mitsui waa be fɛɛ be.” Mɛɛ Biblia mli ŋmalɛi ye ebua lɛ? Ekome ji Mateo 6:34: “Nyɛkayea nyɛtsui yɛ wɔ́ he kɔkɔɔkɔ, ejaakɛ wɔ́ hu kɛ lɛ diɛŋtsɛ etsuiyelii baaba. Gbi fɛɛ gbi kɛ emli naagbai.” Amrɔ nɛɛ, Rosie kɛɛ Yesu wiemɔi nɛɛ ye ebua lɛ ni ekpa etsui yeli yɛ nɔ ni baaba wɔ́ lɛ he. Ekɛfata he akɛ, “Naagbai ni miyɔɔ lɛ fa momo, no hewɔ lɛ, mikɛ naagbai ni bako kɛ naagbai ni ekolɛ amɛbaŋ po lɛ fataŋ nɔ ni miyɔɔ lɛ ahe.”\nYoo ko ni atsɛɔ lɛ Yasmine lɛ ye etsui waa diɛŋtsɛ. Ewie akɛ: “Mifóɔ gbii pii yɛ otsi mli, ni bei komɛi po lɛ, kɛ́ je na lɛ, minyɛɛɛ mawɔ. Minu he akɛ susumɔi ni ejaaa ni mináa lɛ ehã mimiishɛɛ fɛɛ miitã.” Mɛɛ ŋmalɛ ye ebua lɛ? Ekɛɛ 1 Petro 5:7 lɛ ji nɔ ni ye ebua lɛ, jɛmɛ kɛɔ akɛ: “[Nyɛshɛrɛa] nibii ni hãa nyɛyeɔ nyɛtsui lɛ fɛɛ [nyɛshwiea Nyɔŋmɔ nɔ] . . . , ejaakɛ ejwɛŋɔ nyɛhe.” Yasmine wie akɛ: “Be ni be shwie mli lɛ, mitee nɔ misɔle mihã Yehowa, ni ebo misɔlemɔi lɛ toi. Minu he tamɔ nɔ ni awo jatsu ko ni tsii yɛ minɔ. Kɛ́ eyɛ mli aahu lɛ, susumɔi ni ejaaa lɛ baa mijwɛŋmɔ mli, shi amrɔ nɛɛ mile bɔ ni matsu susumɔi nɛɛ ahe nii mahã.”\nBE NI ATSIƆ AWOƆ BE MLI\nOblayoo ko ni atsɛɔ lɛ Isabella lɛ wie akɛ: “Efeɔ mi akɛ, akɛ su nɛɛ fɔɔ mɔ, ejaakɛ nakai mipapa hu yɔɔ. Mitaa shi ni mifeee nɔ ko, mikwɛɔ TV, loo mifeɔ nibii krokomɛi ni he ehiaaa, ni mitsiɔ nibii komɛi ni he hiaa ni esa akɛ mafee lɛ moŋ mitoɔ. Su nɛɛ ehiii, ejaakɛ ehãa etɔɔ bo, ni ehãaa otsu nibii ni esa akɛ otsu lɛ jogbaŋŋ.” Shishitoo mla ni yɔɔ 2 Timoteo 2:15 lɛ ji nɔ ni ye ebua lɛ, jɛmɛ kɛɔ akɛ: “Bɔɔ mɔdɛŋ fɛɛ ni ooonyɛ ni okɛ ohe ahã Nyɔŋmɔ akɛ mɔ ni Nyɔŋmɔ náa ehe miishɛɛ, nitsulɔ ni hiɛ gbooo yɛ nɔ ko ni etsu he.” Isabella wie akɛ, “Misumɔɔɔ matsi be mawo be mli, koni minitsumɔ lɛ akawo Yehowa hiɛgbele.” Isabella etsake waa.\nNakai nɔŋŋ eba lɛ yɛ yoo ko ni atsɛɔ lɛ Kelsey lɛ gbɛfaŋ. Ewie akɛ: “Kɛ́ miyɛ nɔ ko ni mafee lɛ, mitsiɔ mitoɔ aahu kɛyashiɔ be lɛ fɛɛ tãa. Enɛ hãa mifóɔ, minyɛɛɛ mawɔ, ni mitsui yeɔ. Su nɛɛ waaa mi kwraa.” Ŋmalɛ ni yɔɔ Abɛi 13:16 lɛ ji nɔ ni ye ebua Kelsey. Jɛmɛ kaneɔ akɛ: “Mɔ ni hiɛ tɛ̃ lɛ, ekɛ nilee tsuɔ nii, shi buulu jieɔ lɛ diɛŋtsɛ ebuulufeemɔ kpo.” Ejwɛŋ ŋmalɛ nɛɛ nɔ, ni ekase nii yɛ mli. Ewie akɛ: “Ehi akɛ obaato nibii ahe gbɛjianɔ jogbaŋŋ kɛtsɔ hiɛ. Amrɔ nɛɛ, miyɛ wolo ko yɛ mikpɔ̃lɔ lɛ nɔ ni miŋmalaa nitsumɔi fɛɛ ni miyɔɔ tsumɔ lɛ yɛ mli. Enɛ hãa mitoɔ nibii ni matsu lɛ ahe gbɛjianɔ, ni mimɛɛɛ ni be lɛ fɛɛ atã dani matsu nibii nɛɛ.”\nYoo ko ni atsɛɔ lɛ Kirsten lɛ wie akɛ: “Miwu shi mi kɛ bii ejwɛ ni darako.” Mɛɛ Biblia mli shishitoo mla ye ebua lɛ? No ji Abɛi 17:17 lɛ. Jɛmɛ kɛɛ: “Naanyo kpakpa sumɔɔ mɔ yɛ bei fɛɛ mli, ni ebatsɔɔ nyɛmi yɛ haomɔ beiaŋ.” Kirsten tao yelikɛbuamɔ kɛjɛ mɛi ni ekɛ amɛ fɛɛ sɔmɔɔ Yehowa lɛ adɛŋ. Ani amɛye amɛbua lɛ? Ewie akɛ: “Minanemɛi lɛ wa mi yɛ gbɛi srɔtoi pii anɔ! Amɛteŋ mɛi komɛi yayeɔ jara ni amɛhéɔ fɔfɔii hu, ni amɛbashiɔ yɛ mishinaa lɛ shi. Mɛi baye amɛbua mi kɛ mibii lɛ be ni wɔfãa kɛjɛɔ shĩa kome mli kɛyaa ekroko mli lɛ, ni amɛfee nakai shii etɛ sɔŋŋ. Mɔ kome wa mi ni miná nitsumɔ. Minanemɛi lɛ shiii mi kwraa.”\nDelphine ni wɔtsĩ etã kɛtsɔ hiɛ lɛ hu he fee shoo. Ewie akɛ, be ni ekɛ naagbai lɛ kpe lɛ, enu he akɛ nibii miiya lɛ jogbaŋŋ kɛmiihã mɔ fɛɛ mɔ, ja lɛ pɛ. Ekɛfata he akɛ: “Mihe fee shoo waa.” Ŋmalɛ ko ni wa lɛ waa ji Lala 68:6 lɛ. Jɛmɛ kɛɛ: “Nyɔŋmɔ hãa mɛi ni bɛ mɔ ko lɛ shĩa koni amɛhi mli.” Ewie akɛ: “Mile akɛ jeee shĩa diɛŋtsɛ ni wɔbaaná amrɔ nɛɛ he ŋmalɛ nɛɛ wieɔ lɛ. Moŋ lɛ, mibana akɛ, Yehowa hãa wɔnáa nanemɛi kpakpai ni sumɔɔ lɛ, ni nanemɛi nɛɛ kpɛtɛɔ wɔ gbagbalii; enɛ bafeɔ tamɔ shĩa ko ni yɔɔ shweshweeshwe ni Nyɔŋmɔ kɛhã wɔ. Shi mile akɛ ja mibɛŋkɛ Yehowa dani manyɛ mabɛŋkɛ mɛi krokomɛi. No hewɔ lɛ, Lala 37:4 lɛ ye ebua mi ni mifee nakai. Jɛmɛ kɛɛ: ‘Omii ashɛ ohe waa yɛ Yehowa hewɔ, ni ebaahã bo nibii ni otsui taoɔ lɛ.’”\nEwie akɛ: “Mina akɛ esa akɛ matsi mabɛŋkɛ Yehowa waa. Lɛ ji Naanyo ni fe fɛɛ ni manyɛ mikɛbɔ. Kɛkɛ ni miŋmala nibii komɛi ni manyɛ mikɛ mɛi krokomɛi afee ekome kɛfee, koni no ahã mikɛ mɛi ni sumɔɔ Yehowa lɛ abɔ. Mibɔ mɔdɛŋ akɛ mana sui kpakpai ni mɛi krokomɛi yɔɔ lɛ, ní mikɛ amɛ ahi shi tamɔ nɔ ni amɛtɔ̃ɔɔ.”\nAnɔkwa, mɛi ni sɔmɔɔ Nyɔŋmɔ lɛ hu tɔ̃ɔ. Yehowa Odasefoi kɛ naagbai ni mɔ fɛɛ mɔ kɛkpeɔ lɛ eko kpeɔ. Shi Biblia mli tsɔsemɔ ni amɛnine shɛɔ nɔ lɛ tsirɛɔ amɛ ni amɛyeɔ amɛbuaa mɛi be fɛɛ be ni amɛbaaná hegbɛ lɛ. Ehi akɛ wɔkɛ mɛi ni tamɔ nakai baabɔ naanyo. Shi naagbai komɛi yɛ ni anyɛŋ amɛhe nii atsu ŋmɛnɛ, tamɔ helai ni tsamɔ wa kɛ suɔlɔ ko gbele nɛkɛ. Ani Biblia mli shishitoo mlai baanyɛ aye abua wɔ kɛkpee naagbai nɛɛ hu anaa?\nKɛ́ okɛ Biblia mli gbɛtsɔɔmɔi tsu nii lɛ, obaaná nanemɛi ni baaye abua bo\nEyeɔ Ebuaa Bo Ni Otsu Naagbai Ahe Nii


Gbo Deŋme ni Oye Emli Nii Kpakpai lɛ Amli Ŋɔɔmɔ | Nyɔŋmɔ Suɔmɔ\nKANEMƆ YƐ Acholi Afrikaans Albania Amerika Mumuii Awiemɔ Amharic Arabic Argentina Mumuii Awiemɔ Armenia Assamese Australia Mumuii Awiemɔ Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Blɔfo Boulou Brazil Mumuii Awiemɔ Britian Mumuii Awiemɔ Bulgaria Cambodia Catalan Cebuano Chavacano Chichewa Chile Mumuii Awiemɔ Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Mumuii Awiemɔ Croatia Czech Dangme Denmark Douala Dutch Ecuador Mumuii Awiemɔ Efik Estonia Ewe Faroese Fiji Finland Finland Mumuii Awiemɔ Ga Garifuna Georgia Germany Greenland Guarani Gujarat Guna Haitian Creole Hausa Hebri Hela Hiligaynon Hindi Hmong (White) Hungary Iban Ibanag Iceland Iloko Indonesia Japan Japan Mumuii Awiemɔ Jula Kabiye Kannada Kazakh Kekchi Kiluba Kimbundu Kinyarwanda Kirghiz Kiribati Kirundi Kongo Korea Korea Mumuii Awiemɔ Kosrae Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lhukonzo Lithuania Lomwe Low German Luganda Luo Macedonia Macua Malagasy Malay Malayalam Mam Mambwe-Lungu Mapudungun Marathi Mauritia Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ndonga Ngabere Ngangela Niue Norway Nyaneka Nyungwe Nzema Ossetia Otomi (Mezquital Valley) Palau Pangasinan Papiamento (Curaçao) Persia Peru Mumuii Awiemɔ Pohnpei Poland Poland Mumuii Awiemɔ Portugal Portugal (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Romania Rotuman Runyankore Russia Russia Mumuii Awiemɔ Rutoro Samoa Sango Sena Sepedi Serbia Serbia (Roma) Sesotho (Lesotho) Setswana Seychelles Creole Shona Sinhala Slovak Slovenia Solomon Islands Pidgin Spania Spania Mumuii Awiemɔ Sranantongo Swahili Swati Sweden Tahiti Tajiki Tamil Tarascan Tatar Tetun Dili Thailand Tigrinya Tiv Tlapanec Tojolabal Totonac Tshwa Tsonga Turkey Turkmen Tuvalu Twi Tzeltal Tzotzil Uighur (Cyrillic) Ukrain Umbundu Urdu Urhobo Uzbek Venda Venezuela Mumuii Awiemɔ Vezo Wallis Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nGbo Deŋme ni Oye Emli Nii Kpakpai lɛ Amli Ŋɔɔmɔ\n‘Gbɔmɔ fɛɛ gbɔmɔ aye nii kpakpai amli ŋɔɔmɔ yɛ edeŋmegbomɔ fɛɛ mli.’—JAJELƆ 3:13.\n1-3. (a) Te mɛi pii feɔ amɛnii yɛ amɛnitsumɔi ahe amɛhaa tɛŋŋ? (b) Mɛɛ susumɔ Biblia lɛ sumɔɔ ni wɔná yɛ nitsumɔ he, ni mɛɛ sanebimɔi wɔbaasusu he yɛ yitso nɛɛ mli?\nMƐI pii yɛ ŋmɛnɛ ni amɛbuuu nitsumɔ akɛ nɔ ko ni haa mɔ náa miishɛɛ. Akɛni amɛkɛ ŋmɛlɛtswaa babaoo gboɔ deŋme kɛtsuɔ nitsumɔ ni amɛnaaa he miishɛɛ hewɔ lɛ, amɛkɛ mligbigbilimɔ yaa nitsumɔ daa gbi. Mɛɛ gbɛ nɔ mɛi ni hiɛ su ni tamɔ nɛkɛ lɛ aaatsɔ nɔ amɛná amɛnitsumɔi ahe miishɛɛ ni amɛtsui anyɔ amɛmli yɛ etsumɔ mli po?\n2 Biblia lɛ haa anaa akɛ deŋmegbomɔ ji nɔ ko kpakpa. Ekɛɔ akɛ nitsumɔ kɛ emli sɛɛnamɔi lɛ ji jɔɔmɔ. Salomo ŋma akɛ: “Kɛ́ gbɔmɔ fɛɛ gbɔmɔ aaaye ni enu, ni eye nii kpakpai amli ŋɔɔmɔ yɛ edeŋmegbomɔ fɛɛ mli lɛ, Nyɔŋmɔ nikeenii ni.” (Jajelɔ 3:13) Yehowa ni ji Nyɔŋmɔ ni sumɔɔ wɔ, ni be fɛɛ be lɛ esumɔɔ akɛ ekɛ nibii ni hi aduro wɔ lɛ miisumɔ ni wɔná nitsumɔ he miishɛɛ ni wɔye wɔdeŋmegbomɔi lɛ amli nii kpakpai lɛ amli ŋɔɔmɔ. Kɛ́ wɔɔya nɔ wɔhi Nyɔŋmɔ suɔmɔ lɛ mli lɛ, ehe miihia ni wɔba wɔjeŋ yɛ gbɛ ni kɛ esusumɔ yɛ nitsumɔ he kɛ eshishitoo mlai ni kɔɔ he lɛ baakpã gbee nɔ.—Kanemɔ Jajelɔ 2:24; 5:17.\n3 Wɔbaasusu sanebimɔi ejwɛ he yɛ yitso nɛɛ mli: Te wɔɔfee tɛŋŋ wɔgbo deŋme ni wɔye emli nii kpakpai lɛ amli ŋɔɔmɔ lɛ? Mɛɛ nitsumɔi esaaa akɛ anɔkwa Kristofoi tsuɔ? Te wɔɔfee tɛŋŋ wɔto wɔheloonaa nitsumɔi lɛ ahe gbɛjianɔ koni ekagba wɔjamɔ lɛ naa lɛ? Ni mɛni ji nitsumɔ ni he hiaa fe fɛɛ ni wɔbaanyɛ wɔtsu? Shi, klɛŋklɛŋ lɛ nyɛhaa wɔpɛia nɔkwɛmɔnɔ ni Yehowa Nyɔŋmɔ kɛ Yesu Kristo ni ji nitsulɔi enyɔ ni nɔ bɛ lɛ fee lɛ mli wɔkwɛa.\nNITSULƆ NI FE FƐƐ LƐ KƐ NITSULƆ ŊAALƆ LƐ\n4, 5. Mɛɛ gbɛ nɔ Biblia lɛ haa wɔnaa akɛ Yehowa ji nitsulɔ ni he yɔɔ sɛɛnamɔ?\n4 Yehowa ji Nitsulɔ ni Fe Fɛɛ lɛ. Mose Klɛŋklɛŋ Wolo 1:1 lɛ kɛɔ akɛ: “Shishijee mli lɛ Nyɔŋmɔ bɔ ŋwɛi kɛ shikpɔŋ.” Beni Nyɔŋmɔ bɔ nibii ni yɔɔ shikpɔŋ lɛ nɔ egbe naa lɛ, ekɛɛ akɛ “ehi naakpa.” (1 Mose 1:31) Nɔ ni ewiemɔ nɛɛ tsɔɔ ji akɛ, ená nii fɛɛ ni etsu yɛ shikpɔŋ lɛ nɔ lɛ he miishɛɛ naakpa. Ŋwanejee ko bɛ he akɛ, Yehowa ni ji ‘miishɛɛ Nyɔŋmɔ’ lɛ náa he miishɛɛ akɛ eji nitsulɔ ni he yɔɔ sɛɛnamɔ.—1 Timoteo 1:11.\n5 Wɔ-Nyɔŋmɔ ni nijiaŋ eŋɔɔɔ lɛ lɛ tsuɔ nii daa. Beni agbe shikpɔŋ lɛ kɛ emli nibii lɛ abɔɔ naa afii babaoo sɛɛ lɛ, Yesu kɛɛ akɛ: “Mitsɛ miitsu nii kɛbashi be nɛɛ.” (Yohane 5:17) Mɛni Tsɛ lɛ tsuɔ? Ejɛɔ ŋwɛi etsɔɔ adesai agbɛ ni ekwɛɔ amɛ. Eeto “bɔɔ nɔ hee” ni ji Kristofoi ni akɛ mumɔ efɔ amɛ mu ni kɛ Yesu baaye maŋtsɛ yɛ ŋwɛi lɛ ahe gbɛjianɔ. (2 Korintobii 5:17) Eetsu nii ni baaha eyiŋtoo akɛ adesai ni sumɔɔ lɛ lɛ aná naanɔ wala yɛ jeŋ hee lɛ mli lɛ aba mli. (Romabii 6:23) Nibii ni jɛɔ nitsumɔ nɛɛ mli kɛbaa lɛ haa Yehowa náa miishɛɛ waa. Mɛi akpekpei abɔ boɔ Maŋtsɛyeli lɛ he shɛɛ sane lɛ toi, Nyɔŋmɔ gbalaa amɛ kɛbaa emasɛi, ni amɛyaa nɔ amɛfeɔ tsakemɔi ni baaha amɛya nɔ amɛhi esuɔmɔ lɛ mli.—Yohane 6:44.\n6, 7. Mɛɛ mɔdɛŋ ale kɛjɛ blema akɛ Yesu bɔɔ?\n6 Ale Yesu kɛjɛ blema akɛ mɔ ni tsuɔ nii waa. Dani ebaaba shikpɔŋ lɛ nɔ lɛ, etsu nii akɛ Nyɔŋmɔ ‘nitsulɔ ŋaalɔ’ yɛ nii fɛɛ “ni yɔɔ ŋwɛi kɛ nii ni yɔɔ shikpɔŋ lɛ nɔ” ni abɔ lɛ mli. (Abɛi 8:22-31; Kolosebii 1:15-17) Beni eyɔɔ shikpɔŋ lɛ nɔ hu lɛ etsu nii waa. Ekase tsumaa he nitsumɔi lɛ eko yɛ egbekɛbiiashi, ni abale lɛ akɛ ‘tsoŋaalɔ.’ * (Marko 6:3) Mɔdɛŋbɔɔ kɛ hesai srɔtoi akɛtsuɔ nitsumɔ nɛɛ—titri lɛ akɛni nakai beaŋ lɛ abɛ tsɔji ni akɛgbálaa tsei, shwapoi ni ahɔ̃ɔ tsumaa he nibii yɛ mli, kɛ dɛŋdadei ní kɛ sarawa hewalɛ tsuɔ nii lɛ. Feemɔ Yesu ni miiya eyatao tso—ekolɛ eefolɔ tsei ni eegbála mli, ni eeshɔɔ lɛ shi kɛmiiya enitsumɔhe lɛ he mfoniri yɛ ojwɛŋmɔ mli okwɛ. Feemɔ Yesu ni miimamɔ tsũi—eefee mplaŋi ni ekɛmiiwo tsũi ayiteŋ, eekpɛ shinai, ni eekpɛ tsu mli nibii po lɛ he mfoniri yɛ ojwɛŋmɔ mli okwɛ. Ŋwanejee ko bɛ he akɛ Yesu diɛŋtsɛ ná miishɛɛ ni jɛɔ mɔdɛŋbɔɔ kɛ nitsumɔ ní atsuɔ lɛ jogbaŋŋ lɛ mli kɛbaa lɛ eko.\n7 Yesu kɛ ekãa diɛŋtsɛ tsu esɔɔmɔ nitsumɔ lɛ. Ekɛ ehe wo nitsumɔ ni he hiaa waa nɛɛ mli vii afii etɛ kɛ fã. Akɛni eetao ni enine ashɛ mɛi babaoo nɔ hewɔ lɛ, efiteee be, ni eteɔ shi mra kɛtsuɔ nii kɛyashiɔ jenamɔ yi waa. (Luka 21:37, 38; Yohane 3:2) Ekpa “maji kɛ akrowai amli eshiɛ Nyɔŋmɔ maŋtsɛyeli lɛ he sanekpakpa lɛ etsɔɔ mɛi.” (Luka 8:1) Etswa nantu shitoi ohai abɔ yɛ gbɛjegbɛi ni nɔ ewo mulu nɔ, kɛyashiɛ sanekpakpa lɛ etsɔɔ mɛi.\n8, 9. Mɛɛ gbɛ nɔ Yesu ná deŋme ni egbo lɛ he sɛɛ?\n8 Ani Yesu ná deŋme ni egbo yɛ sɔɔmɔ nitsumɔ lɛ mli lɛ he sɛɛ? Hɛɛ! Edu Maŋtsɛyeli lɛ he anɔkwale lɛ dumɔwui lɛ, ni beni ebaashi kɛya ŋwɛi lɛ, ŋmɔji lɛ egba futaa ni sa kpamɔ. Nyɔŋmɔ nitsumɔ lɛ ni Yesu tsu lɛ ha ená ekãa ni etsui nyɔ emli aahu akɛ ebu nitsumɔ nɛɛ naa ni eeegbe lɛ akɛ eniyenii. (Yohane 4:31-38) Akɛni etsu nitsumɔ ni akɛwo edɛŋ lɛ jogbaŋŋ hewɔ lɛ ená miishɛɛ babaoo ni no ha enyɛ ekɛɛ e-Tsɛ yɛ esɔɔmɔ nitsumɔ lɛ naagbee akɛ: “Mi lɛ miwo ohiɛ nyam yɛ shikpɔŋ lɛ nɔ, akɛni nitsumɔ lɛ ní oŋɔha mi tsumɔ lɛ, migbe naa lɛ.”—Yohane 17:4.\n9 Yɛ anɔkwale mli lɛ, Yehowa kɛ Yesu ta mɛi fɛɛ ni gboɔ deŋme ni amɛnáa he sɛɛ lɛ anɔ. Suɔmɔ ni wɔyɔɔ kɛha Yehowa lɛ tsirɛɔ wɔ koni wɔfee “Nyɔŋmɔ kaselɔi.” (Efesobii 5:1) Suɔmɔ ni wɔyɔɔ kɛha Yesu lɛ kanyaa wɔ koni ‘wɔnyiɛ enanemaahei lɛ asɛɛ kpaakpa.’ (1 Petro 2:21) No hewɔ lɛ, nyɛhaa wɔsusua bɔ ni wɔɔfee wɔgbo deŋme ní wɔye emli nii kpakpai lɛ amli ŋɔɔmɔ lɛ he wɔkwɛa.\nBƆ NI WƆƆFEE WƆGBO DEŊME NI WƆYE EMLI NII KPAKPAI LƐ AMLI ŊƆƆMƆ\nBiblia mli shishitoo mlai ni okɛaatsu nii lɛ baanyɛ aye abua bo koni oná odeŋmegbomɔ lɛ he miishɛɛ\n10, 11. Mɛni baanyɛ aha wɔná jwɛŋmɔ ni ja yɛ wɔnitsumɔi ahe?\n10 Anɔkwa Kristofoi yɛ hegbɛ akɛ amɛtsuɔ nii. Wɔmiisumɔ ni wɔná nitsumɔi ni wɔtsuɔ lɛ ahe miishɛɛ ni wɔtsui anyɔ wɔmli yɛ he, shi enɛ feemɔ baanyɛ awa kɛji akɛ wɔyaje nitsumɔi ni wɔnáaa he miishɛɛ amli lɛ. Kɛ́ wɔyaje shihilɛ ni tamɔ nɛkɛ mli lɛ, mɛɛ gbɛ nɔ wɔɔtsɔ wɔná wɔnitsumɔi lɛ ahe miishɛɛ?\n11 Kɛtsɔ jwɛŋmɔ ni ja ni wɔɔná lɛ nɔ. Jeee be fɛɛ be wɔbaanyɛ wɔtsake shihilɛi amli ni wɔyajeɔ lɛ, shi wɔbaanyɛ wɔtsake wɔjwɛŋmɔ be fɛɛ be. Kɛ́ wɔjwɛŋ Nyɔŋmɔ susumɔ yɛ nitsumɔ he lɛ nɔ lɛ, ebaanyɛ eha wɔná jwɛŋmɔ ni ja yɛ nitsumɔ he. Ákɛ nɔkwɛmɔnɔ lɛ, kɛ́ oji weku yitso lɛ, ha anɔkwa sane ni ji akɛ bɔ ni abuuu onitsumɔ lɛ fɛɛ sɛɛ lɛ, no ji nɔ ni haa oweku lɛ náa amɛdaaŋ ŋmaa lɛ ahi ojwɛŋmɔ mli. Nɔ hewɔ ji akɛ Nyɔŋmɔ naa oshĩabii lɛ ni oookwɛ lɛ akɛ nɔ ko ni he hiaa waa. E-Wiemɔ lɛ kɛɔ akɛ kɛ́ mɔ ko kwɛɛɛ eweku lɛ, “efaŋ mɔ ni heee yeee [loo mɔ ni ekwa Yehowa].” (1 Timoteo 5:8) Kɛ́ okpɛlɛ nɔ akɛ onitsumɔ lɛ haa otsuɔ oti ko ni he hiaa he nii—ni tsɔɔ akɛ ehaa otsuɔ sɔ̃ ni Nyɔŋmɔ kɛwo odɛŋ lɛ he nii lɛ—ebaanyɛ eye ebua bo ni oná onitsumɔ lɛ he miishɛɛ ni otsui anyɔ omli yɛ he, be mli ni ekolɛ onanemɛi nitsulɔi lɛ nuuu he nakai.\n12. Mɛɛ jɔɔmɔi mɔdɛŋbɔɔ kɛ anɔkwayeli ni akɛtsuɔ nii lɛ haa anáa?\n12 Kɛtsɔ mɔdɛŋbɔɔ kɛ anɔkwayeli nɔ. Mɔdɛŋbɔɔ ni wɔkɛtsuɔ nii kɛ nii ni wɔtsuɔ jogbaŋŋ lɛ baanyɛ aha wɔnine ashɛ jɔɔmɔi anɔ. Bei pii lɛ nitsumɔtsɛmɛi nyaa nitsulɔi ni bɔɔ mɔdɛŋ ni amɛtsuɔ nii jogbaŋŋ lɛ ahe waa. (Abɛi 12:24; 22:29) Ákɛ anɔkwa Kristofoi lɛ, esa akɛ wɔye anɔkwa hu yɛ wɔnitsumɔ mli—wɔkaju shika, nitsumɔ lɛ mli nibii, ni wɔkɛ nitsumɔ be lɛ akafee nɔ kroko. (Efesobii 4:28) Taakɛ wɔna yɛ yitso ni tsɔ hiɛ lɛ mli lɛ, anɔkwayeli haa anáa jɔɔmɔi. Ewaaa akɛ aaamu afɔ̃ nitsulɔ ni ale lɛ akɛ eyeɔ anɔkwa lɛ nɔ. Ni kɛ́ wɔnitsumɔtsɛ lɛ yɔse mɔdɛŋ ni wɔbɔɔ kɛtsuɔ nii lɛ jio, eyɔseee jio, “henilee kpakpa” ni wɔyɔɔ lɛ kɛ le ni wɔle akɛ wɔmiifee nɔ ni sa Nyɔŋmɔ ni wɔsumɔɔ lɛ lɛ hiɛ lɛ baanyɛ aha wɔná miishɛɛ.—Hebribii 13:18; Kolosebii 3:22-24.\n13. Mɛni baanyɛ ajɛ wɔjeŋ ni wɔbaa jogbaŋŋ yɛ nitsumɔhe lɛ mli aba?\n13 Kɛtsɔ yɔsemɔ ni wɔɔyɔse akɛ wɔjeŋba baanyɛ awo Nyɔŋmɔ hiɛ nyam lɛ nɔ. Kɛ́ wɔba wɔjeŋ jogbaŋŋ ákɛ Kristofoi yɛ wɔnitsumɔhei lɛ, mɛi krokomɛi yɔseɔ. Mɛni jɛɔ mli kɛbaa? Wɔjeŋba lɛ baanyɛ ‘ewula Nyɔŋmɔ ni ji wɔyiwalaherelɔ lɛ tsɔɔmɔ lɛ.’ (Tito 2:9, 10) Hɛɛ, wɔjeŋba kpakpa lɛ baanyɛ aha mɛi krokomɛi ana akɛ wɔjamɔ lɛ hi, ni ebaaha amɛná he miishɛɛ babaoo. Bo lɛ kwɛ miishɛɛ ni obaaná kɛ́ ojeŋba kpakpa yɛ nitsumɔhe lɛ ha onaanyo nitsulɔ ko bɔi anɔkwale lɛ he miishɛɛ namɔ! Nɔ ni he hiaa fe fɛɛ lɛ, ani nɔ ko yɛ ni baaha oná miishɛɛ fe le ni ole akɛ ojeŋba kpakpa lɛ woɔ Yehowa hiɛ nyam ni ehaa etsui nyɔɔ emli lɛ?—Kanemɔ Abɛi 27:11; 1 Petro 2:12.\nOKƐ HIƐSHIKAMƆ AHALA ONITSUMƆ\n14-16. Kɛ́ wɔmiikpɛ wɔyiŋ yɛ nitsumɔ ni wɔbaatsu he lɛ, mɛɛ sanebimɔi ni he hiaa esa akɛ wɔsusu he?\n14 Biblia lɛ kɛ gbɛtsɔɔmɔ ni yɔɔ fitsofitso ni kɔɔ heloonaa nitsumɔ ni hi kɛ nɔ ni ehiii he lɛ hako. Enɛ etsɔɔɔ akɛ wɔbaanyɛ wɔtsu nitsumɔ fɛɛ nitsumɔ ni bajeɔ wɔgbɛ nɔ lɛ. Ŋmalɛi lɛ baanyɛ aye abua wɔ koni wɔhala nitsumɔi ni hi ni saa Nyɔŋmɔ hiɛ, koni wɔkwa nitsumɔi ni esaaa ehiɛ lɛ. (Abɛi 2:6) Kɛ́ wɔmiikpɛ wɔyiŋ yɛ nitsumɔ ni wɔbaatsu he lɛ, esa akɛ wɔsusu sanebimɔi enyɔ ni he hiaa nɛɛ ahe.\n15 Ani nitsumɔ nɛɛ baaha mikɛ mihe awo nifeemɔ ko ni Biblia lɛ wieɔ eshiɔ lɛ mli? Nyɔŋmɔ Wiemɔ lɛ wieɔ eshiɔ juu, amale, kɛ amagai afeemɔ kɛha wɔŋjamɔ. (2 Mose 20:4; Bɔfoi lɛ Asaji 15:29; Efesobii 4:28; Kpojiemɔ 21:8) Wɔbaakpoo nitsumɔ fɛɛ nitsumɔ ni baaha wɔkɛ wɔhe awo nifeemɔi nɛɛ amli lɛ. Suɔmɔ ni wɔyɔɔ kɛha Yehowa lɛ haŋ wɔkɛ wɔhe awo nitsumɔ ko ni baaha wɔkɛ wɔhe awo nifeemɔi ni teɔ shi woɔ Nyɔŋmɔ mlai lɛ amli lɛ mli.—1 Yohane 5:3.\n16 Ani nitsumɔ nɛɛ tsumɔ baatsɔɔ faŋŋ akɛ wɔfiɔ nifeemɔ ko ni ehiii sɛɛ loo wɔwoɔ mɛi hewalɛ ni amɛkɛ amɛhe awo mli? Susumɔ nɔkwɛmɔnɔ nɛɛ he okwɛ. Naagba ko bɛ he akɛ mɔ aaatsu nii akɛ mɔ ni hereɔ gbɔi atuu yɛ nitsumɔhe ko. Shi kɛ́ akɛɛ Kristofonyo ko abatsu nitsumɔ nɛɛ yɛ helatsamɔhe ko ni nitsumɔ titri ni atsuɔ yɛ jɛmɛ lɛ ji hɔjiemɔ hu? Eji anɔkwale akɛ enitsumɔ lɛ haŋ ekɛ ehe awo hɔjiemɔ nifeemɔ lɛ mli tɛ̃ɛ. Shi ani nii ni etsuɔ yɛ jɛmɛ daa lɛ fiŋ helatsamɔhe ni amɛnitsumɔ titri ji hɔjiemɔ, ni ji nifeemɔ ni Nyɔŋmɔ Wiemɔ lɛ ekpɛlɛɛɛ nɔ lɛ gbɛjianɔtoo lɛ sɛɛ? (2 Mose 21:22-24) Ákɛ mɛi ni sumɔɔ Yehowa lɛ, wɔsumɔɔɔ ni wɔfeɔ nɔ ko ni kɛ nifeemɔi ni Ŋmalɛ lɛ ekpɛlɛɛɛ nɔ lɛ yɔɔ tsakpãa waa.\n17. (a) Mɛɛ otii wɔbaanyɛ wɔsusu he kɛ́ wɔmiikpɛ wɔyiŋ yɛ nitsumɔ he? (Kwɛmɔ akrabatsa ni yitso ji “ Ani Esa akɛ Matsu Nitsumɔ Nɛɛ?” lɛ.) (b) Mɛɛ gbɛ nɔ wɔhenilee baanyɛ aye abua wɔ koni wɔkpɛ yiŋ ni saa Nyɔŋmɔ hiɛ?\n17 Wɔbaanyɛ wɔná nitsumɔ he saji babaoo ni wɔbiɔ lɛ ahetoo kɛtsɔ saji enyɔ ni he hiaa ni abi yɛ kuku 15 kɛ 16 lɛ he ni wɔɔsusu jogbaŋŋ lɛ nɔ. Kɛfata he lɛ, nibii krokomɛi yɛ ni esa akɛ wɔsusu he jogbaŋŋ kɛ́ wɔmiikpɛ wɔyiŋ yɛ nitsumɔ ko tsumɔ he. * Esaaa akɛ wɔkpaa gbɛ akɛ tsulɔ kuu lɛ kɛ gbɛtsɔɔmɔ baaha yɛ shihilɛ fɛɛ shihilɛ ni ekolɛ wɔkɛbaakpe lɛ he. Enɛ hewɔ ni ehe hiaa ni wɔkɛ hiɛshikamɔ atsu nii lɛ. Taakɛ wɔkase yɛ Yitso 2 lɛ, ehe miihia ni wɔjwɛŋ bɔ ni wɔɔfee wɔkɛ Nyɔŋmɔ Wiemɔ lɛ aaatsu nii yɛ wɔdaa gbi shihilɛ mli lɛ nɔ koni wɔkɛtsɔse wɔhenilee. Kɛ́ ‘fɔ ni wɔfɔɔ feemɔ’ lɛ tsɔse ‘wɔhenumɔ nii’ lɛ, no baaha wɔhenilee lɛ anyɛ aye abua wɔ koni wɔkpɛ yiŋ ni saa Nyɔŋmɔ hiɛ, ní wɔya nɔ wɔhi esuɔmɔ lɛ mli.—Hebribii 5:14.\nANI ESA AKƐ MATSU NITSUMƆ NƐƐ?\nShishitoo mla: “Nyɛfea fɛɛ nyɛkɛwoa Nyɔŋmɔ hiɛ nyam.”—1 Korintobii 10:31.\nAni nitsumɔ nɛɛ baaha mikɛ mihe awo nifeemɔi ni Biblia lɛ wieɔ eshiɔ lɛ amli?—2 Mose 20:13-15.\nAni nitsumɔ nɛɛ tsumɔ baatsɔɔ akɛ mifiɔ nifeemɔ ko ni ehiii sɛɛ?—Kpojiemɔ 18:4.\nAni eji nitsumɔ ni akɛyeɔ abuaa adesai, ní eteee shi ewooo Ŋmalɛ lɛ?—Bɔfoi lɛ Asaji 14:16, 17.\nMɛɛ hewalɛ ebaaná yɛ mɛi anɔ; ani ebaagba mɛi krokomɛi ahenilei anaa?—Romabii 14:19-22.\nKɛ́ mishi miweku lɛ ni miyatsu nii yɛ maŋ kroko nɔ lɛ, te ebaasa miweku lɛ henumɔ kɛ amɛkɛ Yehowa teŋ wekukpãa lɛ he eha tɛŋŋ?—Efesobii 5:28–6:4.\nŊMƐƐ PƐPƐƐPƐ YƐ ONITSUMƆ MLI\n18. Mɛni hewɔ ebɛ mlɛo akɛ wɔɔya nɔ wɔkpɛ yiŋ ni baasa Yehowa hiɛ lɛ?\n18 Ebɛ mlɛo akɛ wɔɔya nɔ wɔkpɛ yiŋ ni baasa Yehowa hiɛ yɛ “naagbee gbii” ni ji “jaramɔ bei” nɛɛ amli. (2 Timoteo 3:1) Nitsumɔ námɔ kãaa shi akɔɔɔ, ni ewaaa akɛ nitsumɔ aaaje mɔ dɛŋ. Ákɛ anɔkwa Kristofoi lɛ wɔle akɛ ehe miihia ni wɔtsu nii waa koni wɔwekui lɛ anine atɛke amɛtsɛŋ. Shi kɛ́ wɔkwɛɛɛ jogbaŋŋ lɛ, nɔnyɛi ni wɔkɛkpeɔ yɛ nitsumɔhei loo susumɔ ni je lɛ hiɛ yɛ ninámɔ he ni náa mɔ nɔ hewalɛ lɛ haŋ wɔkɛ Nyɔŋmɔjamɔŋ nibii aye klɛŋklɛŋ gbɛhe. (1 Timoteo 6:9, 10) Nyɛhaa wɔsusua bɔ ni wɔɔfee wɔŋmɛ pɛpɛɛpɛ koni wɔyoo “nii ni hi titri lɛ” he wɔkwɛa.—Filipibii 1:10.\n19. Mɛni hewɔ Yehowa ji mɔ ni sa akɛ wɔkɛ wɔhe afɔ̃ enɔ kwraa lɛ, ni mɛni hekɛnɔfɔɔ nɛɛ baaye abua wɔ ni wɔkwa?\n19 Okɛ ohiɛ afɔ̃ Yehowa nɔ kwraa. (Kanemɔ Abɛi 3:5, 6) Ani ejeee mɔ ni sa akɛ wɔkɛ wɔhe afɔ̃ enɔ? Yɛ anɔkwale mli lɛ, ejwɛŋɔ wɔnɔ. (1 Petro 5:7) Ele nibii ni he hiaa wɔ fe bɔ ni wɔle, ni enine efoko kuku. (Lala 37:25) No hewɔ lɛ esa akɛ wɔbo nɔ ni e-Wiemɔ lɛ kɛɔ wɔ lɛ toi akɛ: “Shika suɔmɔ akaba nyɛjeŋba mli, ni nyɛmii ashɛa nii ni nyɛyɔɔ lɛ he; ejaakɛ lɛ diɛŋtsɛ ekɛɛ: ‘Mishiŋo ni misaa mikwaŋo gbi ko gbi ko.’” (Hebribii 13:5) Be-fɛɛ sɔɔlɔi babaoo baanyɛ aye odase akɛ Nyɔŋmɔ baanyɛ eha wɔnine ashɛ shihilɛ mli hiamɔ nii lɛ anɔ. Kɛ́ wɔkɛ wɔhe fɔ̃ɔ Yehowa nɔ kwraa akɛ ebaakwɛ wɔ lɛ, wɔyeŋ wɔtsui fe nine yɛ daaŋ ŋmaa ni wɔɔha wɔweku lɛ he. (Mateo 6:25-32) Wɔŋmɛŋ gbɛ ni heloonaa nitsumɔ aha wɔku wɔhiɛ wɔshwie mumɔŋ nifeemɔi tamɔ sanekpakpa lɛ shiɛmɔ kɛ kpeeiyaa nɔ.—Mateo 24:14; Hebribii 10:24, 25.\n20. Mɛni hiŋmɛi nɔ ni aaaha etse lɛ tsɔɔ, ni mɛɛ gbɛ nɔ oootsɔ oha ohiŋmɛi nɔ atse daa?\n20 Ha ohiŋmɛi nɔ atse. (Kanemɔ Mateo 6:22, 23) Wɔhiŋmɛi nɔ ni wɔɔha etse lɛ tsɔɔ akɛ wɔkɛ wɔjwɛŋmɔ emaaa nibii babaoo nɔ. Kristofonyo ni hiŋmɛi nɔ tse lɛ kɛ ejwɛŋmɔ maa oti kome pɛ nɔ—Nyɔŋmɔ suɔmɔnaa nifeemɔ. Kɛ́ wɔkɛ wɔhiŋmɛi ema oti ni sa nɔ lɛ, wɔhaŋ nitsumɔ ni nyɔmɔwoo fa kɛ ogbɔjɔ shihilɛ sɛɛtiumɔ ahe wɔjwɛŋmɔ. Asaŋ wɔnaŋ shwelɛ wɔhaŋ nibii hei kpakpai ni eko nyiɛ eko sɛɛ, ní nihɔɔlɔi tswaa he adafi koni amɛkɛkɔne wɔyiŋ akɛ ja wɔná eko dani wɔmii baashɛ wɔhe lɛ. Te ooofee tɛŋŋ oha ohiŋmɛi nɔ atse daa lɛ? Kaafili nii bɔ ni esaaa. Kaaha nibii ni heɔ mɔ be kɛ jwɛŋmɔ fe nine miiyi oshihilɛ mli obɔ. Okɛ Biblia mli ŋaawoo akɛ kɛ́ wɔyɛ “ŋmãa kɛ hehaanii” lɛ wɔmii ashɛ he lɛ atsu nii. (1 Timoteo 6:8) Bɔɔ mɔdɛŋ ni oha oshihilɛ afee mlɛo bɔ ni ooonyɛ.\n21. Mɛni hewɔ esa akɛ wɔyɔse nibii ni he hiaa yɛ wɔshihilɛ mli lɛ, ni te nɔ ni esa akɛ wɔkɛye klɛŋklɛŋ gbɛhe lɛ?\n21 Okɛ mumɔŋ nibii aye klɛŋklɛŋ gbɛhe, ni ohi shi yɛ naa daa. Akɛni nibii ni wɔyɔɔ tsumɔ yɛ gbi fɛɛ gbi mli lɛ fa hewɔ lɛ, esa akɛ wɔyɔse nibii ni he hiaa yɛ wɔshihilɛ mli. Kɛjeee nakai lɛ, nibii ni he ehiaaa tsɔ lɛ baahe wɔbe fɛɛ, ni wɔbaaku wɔhiɛ wɔshwie nibii ni he hiaa waa lɛ anɔ. Mɛni esa akɛ efee nɔ ni he hiaa fe fɛɛ yɛ wɔshihilɛ mli? Mɛi babaoo buɔ univɛsiti kɛ ehenɔi ní amɛaaya koni amɛná nitsumɔ ni nyɔmɔwoo babaoo yɔɔ mli lɛ akɛ no he hiaa fe fɛɛ. Kɛlɛ, Yesu wo esɛɛnyiɛlɔi lɛ hewalɛ koni ‘amɛtao Nyɔŋmɔ maŋtsɛyeli lɛ tsutsu.’ (Mateo 6:33) Hɛɛ, ákɛ anɔkwa Kristofoi lɛ wɔkɛ Nyɔŋmɔ Maŋtsɛyeli lɛ yeɔ klɛŋklɛŋ gbɛhe yɛ wɔshihilɛ mli. Esa akɛ wɔshihilɛ gbɛ—yiŋ ni wɔkpɛɔ, otii ni wɔkɛmamɔɔ wɔhiɛ, kɛ nibii ni wɔtiuɔ sɛɛ lɛ—atsɔɔ akɛ Maŋtsɛyeli lɛ he nibii kɛ Nyɔŋmɔ suɔmɔnaa nii he hiaa wɔ kwraa fe heloonaa nibii kɛ je lɛŋ nibii asɛɛtiumɔ.\n“MIYIŊKPƐƐ LƐ EHA MINÁ MIISHƐƐ NI MITSUI ENYƆ MIMLI”\n“Akɛni mibɔ mɔdɛŋ waa yɛ skul hewɔ lɛ, miná hegbɛ akɛ maya skul ko ni atsɔɔ nii waa yɛ jɛmɛ ni yɔɔ New York City ní miwooo minikasemɔ lɛ he nyɔmɔ ko kwraa. Ataa nyɛ minɔ koni miŋmala woji anɔ nii kɛbi gbɛ yɛ univɛsitii srɔtoi ni abuɔ waa lɛ amli. Univɛsitii nɛɛ fioo kpɛlɛ minɔ, ni univɛsiti ko ni ehe gbɛi waa yɛ United States lɛ po kpɛlɛ minɔ akɛ miba skul lɛ akɛ mɔ ni wooo enikasemɔ lɛ he nyɔmɔ. Shi mikpoo enɛ yɛ yiŋtoi enyɔ komɛi ahewɔ. Miyɔse jeŋba he naagba ni mayaje mli kɛ́ mishi shĩa kɛyahi skul lɛ, ni agbɛnɛ hu ekã mitsui nɔ diɛŋtsɛ akɛ matsu gbɛgbamɔ nitsumɔ lɛ.\n“Amrɔ nɛɛ mikɛ nɔ ni fe afii 20 esɔmɔ akɛ daa gbɛgbalɔ. Mikɛ ekãa etsu sɔɔmɔ nitsumɔ lɛ fãi srɔtoi—misɔmɔ yɛ he ni hiamɔ lɛ da yɛ, miye mibua kui ni mamɔɔ Maŋtsɛyeli Asai, ni mitsu nii kɛye ebua mɛi ni oshara eba amɛnɔ lɛ. Amrɔ nɛɛ, eŋɔɔ minaa akɛ mikɛ kuu ko ni wieɔ maŋ kroko nɔ wiemɔ yɛ New York City lɛ miisɔmɔ.\n“Kɛ́ mifo misɛɛ mikwɛ be-fɛɛ sɔɔmɔ nitsumɔ ni mitsu lɛ, minaa akɛ ajɔɔ mi diɛŋtsɛ. Miyiŋkpɛɛ lɛ eha miná miishɛɛ ni mitsui enyɔ mimli. Nɔ ko kwraa bɛ ni hi fe niiashikpamɔi kɛ nanemɛi ni miná lɛ.”—Zenaida.\nOKƐ EKÃA ATSU SHIƐMƆ NITSUMƆ LƐ\nWɔbaanyɛ wɔtsɔɔ akɛ wɔsumɔɔ Yehowa kɛtsɔ shiɛmɔ nitsumɔ lɛ ni wɔkɛaaye klɛŋklɛŋ gbɛhe lɛ nɔ\n22, 23. (a) Mɛni ji anɔkwa Kristofoi anitsumɔ titri, ni mɛɛ gbɛ nɔ wɔɔtsɔ wɔtsɔɔ yɛ akɛ nitsumɔ nɛɛ he hiaa wɔ? (Kwɛmɔ akrabatsa ni yitso ji “ Miyiŋkpɛɛ lɛ Eha Miná Miishɛɛ ni Mitsui Enyɔ Mimli” lɛ.) (b) Te otswa ofai shi yɛ oheloonaa nitsumɔ lɛ he oha tɛŋŋ?\n22 Akɛni wɔle akɛ wɔbote naagbee gbii lɛ amli vii hewɔ lɛ, wɔkɛ wɔjwɛŋmɔ maa anɔkwa Kristofoi anitsumɔ titri ni ji shiɛmɔ kɛ kaselɔfeemɔ nitsumɔ lɛ nɔ. (Mateo 24:14; 28:19, 20) Taakɛ Yesu ni ji wɔ-Nɔkwɛmɔnɔ lɛ fee lɛ, wɔmiisumɔ ni wɔkɛ wɔhe awo nitsumɔ ni hereɔ mɔ yiwala nɛɛ mli vii. Mɛɛ gbɛ nɔ wɔɔtsɔ wɔtsɔɔ yɛ akɛ nitsumɔ nɛɛ he hiaa wɔ? Nyɔŋmɔ webii lɛ ateŋ mɛi babaoo jɛɔ amɛtsui muu fɛɛ mli amɛtsuɔ shiɛmɔ nitsumɔ lɛ akɛ asafo mli shiɛlɔi. Amɛteŋ mɛi komɛi hu eto amɛshihilɛ he gbɛjianɔ ni amɛmiisɔmɔ akɛ gbɛgbalɔi loo maŋsɛɛ sanekpakpa shiɛlɔi. Akɛni fɔlɔi babaoo eyɔse akɛ mumɔŋ otii ni mɔ kɛ aaama ehiɛ lɛ ahe yɛ sɛɛnamɔ hewɔ lɛ, amɛwoɔ amɛbii lɛ hewalɛ koni amɛkɛ be-fɛɛ sɔɔmɔ nitsumɔ lɛ afee amɛnitsumɔ. Ani Maŋtsɛyeli jajelɔi ni yɔɔ ekãa lɛ náa amɛdeŋmegbomɔ yɛ shiɛmɔ nitsumɔ lɛ mli lɛ he sɛɛ? Hɛɛ, amɛnáa he sɛɛ! Susuma muu fɛɛ mli ni ajɛɔ asɔmɔɔ Yehowa lɛ haa mɔ tsui nyɔɔ emli ni enáa miishɛɛ kɛ jɔɔmɔi babaoo.—Kanemɔ Abɛi 10:22.\n23 Wɔteaŋ mɛi pii kɛ be babaoo tsuɔ nii koni wɔweku lɛ mli bii lɛ anine atɛke amɛtsɛŋ. Kaimɔ akɛ Yehowa miisumɔ ni wɔgbo deŋme ni wɔye emli nii kpakpai lɛ amli ŋɔɔmɔ. Kɛ́ wɔba wɔjeŋ yɛ gbɛ ni kɛ esusumɔ yɛ nitsumɔ he kɛ eshishitoo mlai ni kɔɔ he lɛ kpãa gbee nɔ lɛ, wɔbaaná miishɛɛ yɛ wɔnitsumɔi amli. Shi nyɛhaa wɔtswaa wɔfai shi akɛ wɔhaŋ wɔheloonaa nitsumɔ agbala wɔjwɛŋmɔ kɛjɛ wɔnitsumɔ titri, ni ji Nyɔŋmɔ Maŋtsɛyeli lɛ he sanekpakpa lɛ shiɛmɔ lɛ nɔ. Kɛ́ wɔkɛ nitsumɔ nɛɛ ye klɛŋklɛŋ gbɛhe yɛ wɔshihilɛ mli lɛ, wɔkɛtsɔɔ akɛ wɔsumɔɔ Yehowa, ni no baaha wɔya nɔ wɔhi esuɔmɔ lɛ mli.\n^ kk. 6 Aheɔ ayeɔ akɛ Hela wiemɔ ni atsɔɔ shishi akɛ ‘tsoŋaalɔ’ lɛ kɔɔ “mɛi fɛɛ ni tsuɔ tso he nii lɛ ahe, kɛ́ amɛmaa tsu jio, amɛkpɛɔ tsu mli nibii jio, amɛfeɔ nibii krokomɛi ni akɛ tso feɔ lɛ jio.”\n^ kk. 17 Kɛ́ ootao otii ni kɔɔ nitsumɔ he saji ni esa akɛ wɔsusu he lɛ ahe saji ni yɔɔ fitsofitso lɛ, kwɛmɔ April 15, 1999 Buu-Mɔɔ lɛ baafa 28-30, kɛ The Watchtower, July 15, 1982 lɛ baafa 26 lɛ.\nMaŋtsɛyeli Shiɛmɔ—Agbɛ Sanekpakpa lɛ Ashwã Je Lɛŋ Fɛɛ